Naslovna | Ustav RS i propisi o Sudu | Poslovnik o radu Ustavnog suda\n("Službeni glasnik RS", broj 103/13)\nII. PREDSEDNIK I SUDIJE SUDA\nIII. STRUČNA SLUŽBA SUDA\nIV. DELOKRUG I OBLICI RADA SUDA\nVI. PLAN I PREGLED RADA SUDA\nNa osnovu člana 10. Zakona o Ustavnom sudu („Službeni glasnik RS“, br. 109/07, 99/11 i 18/13-Odluka US), Ustavni sud, na sednici održanoj 14. novembra 2013. godine, doneo je\nOvim poslovnikom se bliže uređuje organizacija, način rada, postupanje i druga pitanja od značaja za rad Ustavnog suda (u daljem tekstu: Sud).\nSedište Suda je u Beogradu.\nNaziv i sedište Suda ističu se na vidnom mestu sudske zgrade.\nZastava i grb Republike Srbije ističu se u prostorijama Suda, u skladu sa zakonom i aktom Suda.\nSud ima pečat, u skladu sa zakonom.\nSud ima znak (logo), čiji se oblik, sadržina i način upotrebe uređuju aktom Suda.\nRad Suda je javan, u skladu sa Zakonom o Ustavnom sudu (u daljem tekstu: Zakon) i ovim poslovnikom.\nZabrana iznošenja u javnost podataka o ustavnosudskom predmetu\nSudije i zaposleni u Sudu ne mogu javno iznositi svoje mišljenje o pitanju iz ustavnosudskog predmeta o kojem odlučuje Sud, niti na drugi način činiti dostupnim javnosti podatke o postupanju u tom predmetu.\nImunitet sudije Suda\nZahtev za odobrenje za određivanja pritvora za sudiju Suda i zahtev za odobrenje za pokretanje krivičnog postupka ili drugog postupka u kome se može izreći kazna zatvora, nadležni organ podnosi predsedniku Suda.\nSud odlučuje o imunitetu sudije Suda na prvoj narednoj sednici od dana prijema zahteva za odlučivanje o imunitetu sudije.\nSudija Suda o čijem se imunitetu raspravlja ne može učestvovati u glasanju.\nU krivičnom ili drugom postupku u kome je uspostavljen imunitet sudije Suda, ne teku rokovi propisani za taj postupak.\nNepozivanje sudije Suda na imunitet ne isključuje pravo Suda da uspostavi imunitet.\nPredsednik, zamenik predsednika i sudija Suda imaju službenu legitimaciju.\nOblik i sadržinu legitimacije iz stava 1. ovog člana utvrđuje Sud.\nSlužbena legitimacija se po prestanku sudijske dužnosti poništava.\nPredsednik i sudija Suda imaju službenu odeću, čiji se izgled i način korišćenja uređuju aktom Suda.\n1. Predsednik, zamenik predsednika i sudije Suda\na) Predsednik Suda\nPrava i dužnosti predsednika Suda\nPredsednik Suda, pored prava i dužnosti utvrđenih Zakonom:\n1) predstavlja Sud pred državnim organima Republike Srbije, drugim domaćim i međunarodnim organima i organizacijama;\n2) stara se o očuvanju samostalnog i nezavisnog položaja Suda;\n3) organizuje rad Suda;\n4) određuje sudije za dežurstvo kada je to neophodno radi obavljanja poslova iz nadležnosti Suda;\n5) potpisuje opšte i druge akte Suda;\n6) donosi pojedinačne akte, u skladu sa zakonom;\n7) odlučuje o raspolaganju finansijskim sredstvima;\n8) razmatra pritužbe stranaka na rad Suda;\n9) odlučuje o pravima i dužnostima državnih službenika i nameštenika u Stručnoj službi Suda, u skladu sa zakonom;\n10) odlučuje u postupku javnih nabavki, u skladu sa zakonom i aktom Suda;\n11) odobrava službena putovanja u inostranstvo;\n12) obavlja i druge poslove određene zakonom, ovim poslovnikom i drugim aktima Suda.\nPredsednik Suda može preneti zameniku predsednika Suda određene poslove iz svoje nadležnosti.\nPokretanje postupka izbora predsednika Suda\nSud donosi odluku o pokretanju postupka izbora predsednika Suda najkasnije 30 dana pre isteka mandata predsednika Suda.\nU slučaju prestanka funkcije predsednika Suda pre isteka perioda na koji je izabran, odluku iz stava 1. ovog člana Sud donosi na prvoj sednici po prestanku funkcije.\nPostupak iz st. 1. i 2. ovog člana okončaće se najkasnije u roku od 30 dana od dana donošenja odluke Suda o pokretanju postupka.\nObrazloženi predlog kandidata za predsednika Suda, u skladu sa zakonom, podnosi se predsedniku Suda u pisanom obliku, potpisan od strane predlagača.\nSud utvrđuje listu kandidata za predsednika Suda i obrazuje komisiju za sprovođenje postupka glasanja.\nKomisija iz stava 1. ovog člana ima predsednika i dva člana koji se biraju iz reda sudija Suda koji nisu kandidati za predsednika.\nGlasanje o predloženim kandidatima za predsednika Suda sprovodi se putem glasačkih listića, zaokruživanjem rednog broja ispred imena kandidata i ubacivanjem listića u glasačku kutiju.\nKomisija utvrđuje rezultate glasanja i o tome sačinjava zapisnik.\nZapisnik iz stava 2. ovog člana dostavlja se predsedniku Suda, radi saopštavanja rezultata glasanja na sednici Suda.\nPonavljanje postupka izbora i glasanja\nKada je za predsednika Suda predložen jedan kandidat koji ne dobije potrebnu većinu glasova, postupak izbora predsednika se ponavlja u celini, u roku koji odredi Sud.\nKada su za predsednika Suda predložena dva kandidata, od kojih nijedan u prvom krugu glasanja ne dobije potrebnu većinu glasova, glasanje se ponavlja. U drugom krugu glasa se o kandidatu koji je u prvom krugu dobio veći broj glasova.\nKada je za predsednika Suda predloženo više od dva kandidata, od kojih nijedan u prvom krugu glasanja ne dobije potrebnu većinu glasova, glasanje se ponavlja. U drugom krugu glasa se o dva kandidata koja su u prvom krugu dobila najveći broj glasova, odnosno o kandidatima koji su u prvom krugu dobili jednak najveći broj glasova.\nPonovljeno glasanje iz st. 2. i 3. ovog člana obavlja se najkasnije u roku od sedam dana od dana prethodnog glasanja. Ako u ponovljenom glasanju nijedan od kandidata ne dobije potrebnu većinu glasova, postupak izbora predsednika Suda se ponavlja u celini.\nRazrešenje predsednika Suda\nPostupak razrešenja predsednika Suda pokreće se na obrazloženi predlog najmanje troje sudija i mora se sprovesti u roku od 15 dana od dana podnošenja predloga.\nOdluka o razrešenju predsednika Suda donosi se većinom glasova svih sudija Suda.\nNa postupak razrešenja iz stava 1. ovog člana shodno se primenjuju odredbe ovog poslovnika o postupku izbora predsednika Suda.\nb) Zamenik predsednika Suda\nZamenik predsednika Suda zamenjuje predsednika Suda u slučaju sprečenosti ili odsutnosti.\nZamenik predsednika Suda vrši funkciju predsednika Suda i u slučaju kad predsednik Suda nije izabran.\nKada zamenik predsednika Suda nije izabran, odnosno kada je odsutan ili sprečen da zamenjuje predsednika Suda, dužnosti iz st. 1. i 2. ovog člana obavlja najstariji sudija Suda.\nIzbor i razrešenje zamenika predsednika Suda\nNa izbor i razrešenje zamenika predsednika Suda shodno se primenjuju odredbe ovog poslovnika o izboru i razrešenju predsednika Suda.\nv) Sudija Suda\n1) učestvuje u radu i odlučivanju Suda, veća i radnih tela Suda čiji je član;\n2) izvestilac je i predlagač odluke u predmetu u kojem je određen za sudiju izvestioca;\n3) predlaže tekst odluke za Redakcionu komisiju u predmetu u kojem je bio sudija izvestilac;\n4) predlaže pokretanje postupka za ocenjivanje ustavnosti i zakonitosti;\n5) predlaže da Sud ponovo razmotri, odnosno preispita donetu odluku, u skladu sa ovim poslovnikom;\n6) pribavlja stručna mišljenja o pitanjima od značaja za obradu predmeta;\n7) prati i proučava pojave od interesa za ostvarivanje ustavnosti i zakonitosti;\n8) obavlja i druge poslove od značaja za rad i odlučivanje Suda.\nPostupak za razrešenje sudije Suda\nPredsednik Suda zakazuje sednicu Suda za utvrđivanje ispunjenosti uslova za razrešenje sudije Suda, u roku od sedam dana od dana prijema zahteva ovlašćenog predlagača za izbor, odnosno imenovanje sudije.\nAko je pokrenut postupak za razrešenje sudije koji je predsednik Suda, sednicu iz stava 1. ovog člana zakazuje i njome rukovodi zamenik predsednika Suda.\nZa sednicu iz stava 1. ovog člana zatražiće se pismeno izjašnjenje sudije Suda u odnosu na koga je pokrenut postupak razrešenja.\nRadi pribavljanja potrebne dokumentacije, podataka i obaveštenja od značaja za odlučivanje o ispunjenosti uslova za razrešenje sudije, Sud može obrazovati posebnu komisiju. Aktom o obrazovanju komisije utvrđuju se sastav, zadaci komisije i rokovi za njihovo izvršenje.\nSud ne može doneti odluku o ispunjenosti uslova za razrešenje pre nego što se sudiji Suda omogući izjašnjenje. Ukoliko se sudija ne izjasni u ostavljenom roku, Sud će nastaviti postupak.\nU donošenju odluke o ispunjenosti uslova za razrešenje sudije Suda ne učestvuje sudija u odnosu na koga je pokrenut postupak za razrešenje.\nOdluka Suda o ispunjenosti uslova za razrešenje sudije Suda dostavlja se ovlašćenom predlagaču, Narodnoj skupštini i sudiji u odnosu na koga je pokrenut postupak za razrešenje.\nInicijativa za pokretanje postupka za razrešenje sudije Suda\nInicijativu za pokretanje postupka za razrešenje sudije Suda može da podnese Sud.\nObrazložen predlog za podnošenje inicijative iz stava 1. ovog člana, u pisanom obliku, mogu dati predsednik, radno telo ili najmanje troje sudija Suda.\nO predlogu iz stava 2. ovog člana Sud odlučuje najkasnije u roku od 30 dana od dana podnošenja predloga.\nUdaljenje sudije Suda\nU toku postupka za utvrđivanje ispunjenosti uslova za razrešenje, Sud može doneti odluku o udaljenju sudije Suda sa dužnosti.\nU donošenju odluke o udaljenju ne učestvuje sudija Suda čije je udaljenje predloženo.\nNa zakazivanje i rukovođenje sednicom na kojoj se odlučuje o udaljenju predsednika Suda shodno se primenjuje odredba člana 18. stav 2. ovog poslovnika.\nAko Sud utvrdi da nisu ispunjeni uslovi za razrešenje sudije Suda, opozvaće odluku o udaljenju sudije.\nAko Sud utvrdi da su ispunjeni uslovi za razrešenje sudije Suda, odluka o udaljenju sudije ostaje na snazi do donošenja odluke o razrešenju sudije.\n1. Sekretar i zamenik sekretara Suda\n1) rukovodi radom Stručne službe Suda i odgovoran je za njen rad;\n2) pomaže predsedniku Suda u organizovanju i pripremanju sednice Suda i Velikog veća;\n3) stara se o izradi i dostavljanju materijala potrebnih za rad i odlučivanje Suda i njegovih veća i radnih tela;\n4) stara se i odgovoran je za izvršavanje zaključaka Suda;\n5) stara se o primeni zakona i ovog poslovnika u okviru svojih ovlašćenja;\n6) priprema predlog plana rada Suda i prati izvršavanje plana rada i o tome izveštava Sud;\n7) priprema godišnji pregled rada Suda;\n8) priprema predlog budžeta Suda i predlog kadrovskog plana Suda;\n9) stara se o pripremi i izvršenju akata o finansijskom poslovanju Suda;\n10) stara se o obezbeđenju i unapređenju uslova za rad Suda;\n11) obavlja i druge poslove u skladu sa zakonom i aktima Suda, kao i poslove po nalogu, odnosno ovlašćenju predsednika Suda.\nSekretar Suda ima zamenika.\nZamenik sekretara Suda zamenjuje sekretara u slučaju sprečenosti ili odsutnosti i obavlja druge poslove utvrđene aktom Suda, kao i druge poslove po nalogu, odnosno ovlašćenju predsednika Suda i sekretara Suda.\nPostavljenje i razrešenje sekretara i zamenika sekretara Suda\nSud, u skladu sa zakonom, postavlja i razrešava sekretara i zamenika sekretara suda, većinom glasova svih sudija Suda.\nInicijativu za pokretanje postupka za razrešenje sekretara, odnosno zamenika sekretara Suda može podneti predsednik, radno telo ili sudija Suda.\n2. Stručna služba Suda\nPoslovi Stručne službe\nU Stručnoj službi Suda obavljaju se poslovi stručne obrade ustavnopravnih pitanja iz nadležnosti Suda i drugi sa njima povezani poslovi, kao i pravni, finansijski, administrativni i drugi opšti poslovi za potrebe Suda.\nOrganizacija Stručne službe\nUnutrašnja organizacija Stručne službe uređuje se aktom Suda.\nU okviru Stručne službe postoje osnovne organizacione jedinice.\nU okviru osnovnih organizacionih jedinica Stručne službe mogu se obrazovati uže organizacione jedinice, u skladu sa aktom Suda.\nOsnovnim organizacionim jedinicama iz stava 2. ovog člana rukovode državni službenici na položaju.\nAktom Suda utvrđuje se koje poslove iz delokruga Stručne službe, u skladu sa zakonom, obavljaju državni službenici na položaju.\nStručnu obradu predmeta iz nadležnosti Suda, u skladu sa ovim poslovnikom, vrši državni službenik u Stručnoj službi Suda (u daljem tekstu: obrađivač predmeta).\n1) učestvuje u preduzimanju radnji u prethodnom postupku pred Sudom;\n2) učestvuje u izradi predloga odluke;\n3) priprema tekst odluke koji odobrava sudija izvestilac;\n4) učestvuje u radu stalnih i povremenih radnih tela Suda;\n5) samostalno vodi postupak po podnescima iz člana 102. ovog poslovnika;\n6) obavlja i druge stručne poslove utvrđene aktom Suda.\nO pitanjima iz svoje Ustavom utvrđene nadležnosti Sud odlučuje na način uređen Zakonom.\nPored odlučivanja o pitanjima iz stava 1. ovog člana, Sud, na sednici, u skladu sa Zakonom i drugim zakonom:\n1) donosi opšte akte iz svoje nadležnosti;\n2) donosi periodične planove rada Suda i usvaja godišnji pregled rada Suda;\n3) odlučuje o broju malih veća, obrazuje stalna i povremena radna tela Suda i bira predsednike i članove stalnih i povremenih radnih tela i određuje njihove sekretare;\n4) odlučuje o uspostavljanju saradnje sa drugim ustavnim sudovima i međunarodnim organizacijama;\n5) utvrđuje konačan predlog budžeta Suda, donosi plan izvršenja budžeta, godišnji izveštaj o izvršenju budžeta i plan javnih nabavki;\n6) donosi odluku o internoj kontroli izvršenja budžeta Suda;\n7) donosi akt o razvrstavanju radnih mesta i poslova u Stručnoj službi Suda i određivanju položaja;\n8) donosi pravilnik o unutrašnjem uređenju i sistematizaciji radnih mesta u Stručnoj službi Suda;\n9) donosi program stručnog usavršavanja zaposlenih u Stručnoj službi Suda;\n10) donosi kodeks ponašanja državnih službenika i pravila o unutrašnjem redu u Sudu;\n11) odlučuje o pravima, obavezama i odgovornostima predsednika, zamenika predsednika i sudija Suda, u skladu sa Ustavom i zakonom;\n12) postavlja sekretara i zamenika sekretara Suda, kao i druge državne službenike na položaju u Stručnoj službi Suda;\n13) odlučuje o pravima, obavezama i odgovornostima državnih službenika na položaju u Stručnoj službi Suda, u skladu sa zakonom;\n14) donosi akt o označavanju ustavnosudskih predmeta;\n15) imenuje predsednika i članove žalbene komisije Suda;\n16) odlučuje o drugim pitanjima utvrđenim zakonom, ovim poslovnikom i drugim aktima Suda.\nOblici rada Suda\nRad Suda odvija se na sednici Suda, sednici Velikog veća, sednici Malog veća i sednici radnog tela Suda.\nPo prethodno pribavljenom mišljenju sednice Suda, predsednik Suda određuje godišnjim rasporedom poslova sudije koje čine Veliko i Malo veće, predsednika Malog veća i sudije koje ih zamenjuju u slučaju odsutnosti sa sednice.\nSud obrazuje komisije kao stalna radna tela (u daljem tekstu: stalne komisije).\nSud obrazuje i odbore za ustavne žalbe kao stalna radna tela.\nSud može da obrazuje i povremena radna tela.\nOstvarivanje javnosti rada Suda\nJavnost rada Suda ostvaruje se naročito:\n1) objavljivanjem odluke Suda u „Službenom glasniku Republike Srbije“;\n2) izdavanjem biltena odluka Suda;\n3) objavljivanjem na internet stranici Suda dnevnog reda sednica, vremena održavanja javne rasprave, odluka i ustavnosudske prakse, kao i važnijih podataka vezanih za rad Suda;\n4) prisustvom akreditovanih predstavnika sredstava javnog obaveštavanja javnoj raspravi u Sudu;\n5) dostavljanjem službenog obaveštenja sredstvima javnog obaveštavanja;\n6) održavanjem konferencije za predstavnike sredstava javnog obaveštavanja.\nPredstavnicima sredstava javnog obaveštavanja iz stava 1. tačka 4) ovog člana akreditiv izdaje sekretar Suda, a o mestu i vremenu održavanja javne rasprave obaveštavaju se preko internet stranice Suda ili na drugi način.\nO odlukama koje imaju širi društveni i pravni značaj, Sud daje saopštenja za javnost, a u slučaju da je informacija o odluci, odnosno radu neistinito, nepotpuno ili netačno preneta, Sud može zahtevati, u skladu sa zakonom, da se objavi odgovor ili ispravka.\nKonferenciju za predstavnike sredstava javnog obaveštavanja saziva i vodi predsednik Suda, odnosno drugi sudija koga predsednik odredi, povodom godišnjeg pregleda rada Suda, kao i u drugim slučajevima kada oceni da se radi o pitanjima od interesa za javnost.\nNa sednici Sud odlučuje o pitanjima iz člana 27. ovog poslovnika.\nSednica Suda održava se u sedištu Suda, po pravilu, jednom nedeljno.\nSednica iz stava 1. ovog člana može se održati i van sedišta Suda, kada to Sud odluči.\nRadi razjašnjenja složenih ustavnopravnih pitanja, Sud može održati pripremnu sednicu.\nPripremnu sednicu zakazuje predsednik Suda po sopstvenoj inicijativi, na predlog sudije izvestioca ili po zaključku Suda.\nZa pripremnu sednicu sudija izvestilac priprema referat o spornim ustavnopravnim pitanjima i, po potrebi, predlaže održavanje javne rasprave ili konsultativnog sastanka.\nNa pripremnoj sednici Sud utvrđuje, u skladu sa stavom 3. ovog člana, potrebu održavanja javne rasprave ili konsultativnog sastanka, rok i datum održavanja i učesnike koje treba pozvati na javnu raspravu ili konsultativni sastanak.\nU radu pripremne sednice učestvuju i sekretar Suda i obrađivač predmeta, a po potrebi i drugi državni službenici.\nZapisnik sa pripremne sednice vodi zapisničar.\nSud može da održi konsultativni sastanak o pitanjima od značaja za odlučivanje u ustavnosudskom predmetu.\nKonsultativni sastanak, na predlog sudije izvestioca ili po sopstvenoj inicijativi, zakazuje i njime rukovodi predsednik Suda.\nNa konsultativni sastanak pozivaju se predstavnici organa i organizacija, naučni, javni i drugi stručni radnici.\nKonsultativnom sastanku, ako to Sud odluči, mogu prisustvovati i učesnici u postupku.\nSastanak iz stava 1. ovog člana može održati i samo sudija izvestilac, po odobrenju predsednika Suda.\nUčesnicima konsultativnog sastanka se, najkasnije osam dana pre njegovog održavanja, dostavlja pismeni poziv i referat o ustavnopravnom pitanju koje je predmet sastanka, sa potrebnim prilozima.\nO toku konsultativnog sastanka se sačinjava odgovarajući zapis, shodno odredbama člana 52. ovog poslovnika.\n1. Radna tela Suda\na) Stalna radna tela\nStalne komisije Suda su:\n1. Redakciona komisija;\n2. Komisija za praćenje ostvarivanja ustavnosti i zakonitosti;\n3. Komisija za organizaciona i finansijska pitanja.\nStalne komisije Suda imaju predsednika i tri člana.\nPredsednik i članovi stalnih komisija biraju se iz reda sudija Suda, na vreme od tri godine i po isteku tog vremena mogu biti ponovo birani za članove iste komisije.\nU slučaju sprečenosti ili odsutnosti, predsednika komisije zamenjuje član komisije po azbučnom redu prezimena.\nSekretare stalnih komisija određuje Sud iz reda državnih službenika na položaju.\n1) utvrđuje konačan tekst meritornih odluka Suda, odluka koje se objavljuju u službenim glasilima, kao i drugih akata kada to zaključi Sud;\n2) izuzetno od tačke 1) ovog člana, ne utvrđuje konačan tekst odluka koje se zasnivaju na zauzetim stavovima Suda u identičnim činjeničnim i pravnim situacijama (tipski predmeti) i rešenja iz člana 46. tačka 9) i člana 88. Zakona, kao i drugih akata kada to zaključi Sud;\n3) predlaže Sudu preispitivanje usavnosudskih akata pre njihovog otpravljanja, kada oceni da za to postoje razlozi;\n4) razmatra pitanja u vezi sa metodologijom izrade akata Suda, kao i izdavanjem biltena odluka i drugih publikacija Suda.\nKomisija za praćenje ostvarivanja ustavnosti i zakonitosti\nKomisija za praćenje ostvarivanja ustavnosti i zakonitosti:\n1) razmatra načelna pitanja koja se odnose na ostvarivanje i zaštitu ustavnosti i zakonitosti i u vezi sa tim daje predloge Sudu radi zauzimanja stavova i utvrđivanja predloga i mišljenja;\n2) učestvuje u organizovanju savetovanja i skupova u Sudu i predlaže učešće sudija Suda na savetovanjima i skupovima;\n3) daje Sudu predlog tumačenja odredaba ovog poslovnika.\nKomisija za organizaciona i finansijska pitanja\nKomisija za organizaciona i finansijska pitanja:\n1) prati i proučava organizaciju i način rada Suda i njegovih radnih tela i o tome daje Sudu odgovarajuće predloge;\n2) utvrđuje predlog budžeta Suda i predlog godišnjeg izveštaja o izvršenju budžeta;\n3) utvrđuje predloge akata o pravima, obavezama i odgovornostima predsednika i sudija Suda i državnih službenika i nameštenika u Stručnoj službi Suda;\n4) utvrđuje predlog akta o razvrstavanju radnih mesta i poslova u Stručnoj službi Suda i o određivanju položaja;\n5) utvrđuje predlog pravilnika o unutrašnjem uređenju i sistematizaciji radnih mesta u Stručnoj službi Suda;\n6) utvrđuje predlog programa stručnog usavršavanja zaposlenih u Stručnoj službi Suda;\n7) razmatra predloge za postavljenja državnih službenika na položaje;\n8) razmatra pitanja tehničko-tehnološkog unapređenja rada Suda i o tome daje predloge i mišljenja Sudu;\n9) daje prethodno mišljenje na kadrovski plan;\n10) utvrđuje predlog plana javnih nabavki;\n11) razmatra pitanja koja se odnose na obezbeđivanje drugih uslova za rad Suda.\nOdbori za ustavne žalbe\nOdbori za ustavne žalbe Suda su:\n1. Odbor za ustavne žalbe iz oblasti građanskog prava;\n2. Odbor za ustavne žalbe iz oblasti krivičnog prava;\n3. Odbor za ustavne žalbe iz oblasti upravnog prava.\nSud može obrazovati i druge odbore za ustavne žalbe, a po potrebi i dva odbora za istu pravnu oblast.\nOdbori za ustavne žalbe imaju predsednika i dva člana, od kojih je jedan zamenik predsednika odbora.\nPredsednik i članovi odbora za ustavne žalbe biraju se iz reda sudija Suda na vreme od tri godine i po isteku tog vremena mogu biti ponovo birani za članove istog odbora.\nU slučaju sprečenosti ili odsutnosti, predsednika odbora zamenjuje zamenik predsednika, a odsutnog člana zamenjuje član drugog odbora prema rasporedu koji se utvrđuje godišnjim planom rada.\nSekretari odbora za ustavne žalbe određuju se iz reda državnih službenika na položaju.\nDelokrug rada odbora za ustavne žalbe\nOdbor za ustavne žalbe razmatra predlog odluke sudije izvestioca sačinjen u predmetu po ustavnoj žalbi i daje mišljenje o predlogu.\nIzuzetno od stava 1. ovog člana, predlog odluke u tipskom predmetu dostavlja se, uz službenu belešku da odluka ispunjava uslove za odlučivanje bez pribavljanja mišljenja odbora i označenje odluke Suda na koju se poziva, odgovarajućem veću Suda na odlučivanje.\nb) Povremena radna tela\nObrazovanje povremenih radnih tela\nPovremena radna tela Sud obrazuje odlukom, kojom se utvrđuju sastav i zadaci radnog tela.\n1. Prijem podnesaka i raspoređivanje predmeta\nPrijem i evidentiranje podnesaka\nPodnesci upućeni Sudu primaju se i evidentiraju u pisarnici, prema astronomskom računanju vremena.\nPredlog, zahtev, ustavna žalba i drugi akt kojim se pokreće postupak, odnosno inicijativa, ne može se izjaviti usmeno na zapisnik kod Suda.\nUz ustavnu žalbu koja se izjavljuje preko punomoćnika dostavlja se specijalno pismeno ovlašćenje za izjavljivanje ustavne žalbe.\nPodnesci i prilozi se predaju Ustavnom sudu u tri primerka.\nElektronska pošta, pismena dostavljena telefaksom i telegrami upućeni Sudu ne smatraju se podnescima kojima se pokreće postupak, odnosno inicira pokretanje postupka pred Sudom.\nSudski predmeti raspoređuju se sudiji izvestiocu prema redosledu prijema i vrsti ustavnosudskog postupka, vrsti osporenih akata i azbučnom redu prezimena sudija.\nIzuzetno od stava 1. ovog člana, predsednik Suda se ne određuje za sudiju izvestioca u predmetima obrazovanim po ustavnim žalbama, a u svim drugim ustavnosudskim predmetima se određuje za sudiju izvestioca tako što se zadužuje trećinom predmeta u odnosu na druge sudije.\nElektronski informacioni sistem Suda automatski određuje sudiju izvestioca u svakom pojedinom ustavnosudskom predmetu prema zadatom algoritmu, u skladu sa kriterijumima iz stava 1. ovog člana.\nPredsednik Suda može u skladu sa Zakonom odrediti jednog ili više sudija koizvestilaca.\nNa predlog predsednika Suda sudija može, zbog posebnog angažovanja na određenom predmetu, odlukom Suda biti oslobođen predmeta u kojima je izvestilac.\nSekretar Suda određuje obrađivača predmeta u ustavnosudskom predmetu prema vrsti ustavnosudskog postupka i vrsti osporenog akta.\nPodatke o predmetima primljenim, po pravilu, u periodu od tri dana, i određenim sudijama izvestiocima i obrađivačima predmeta, pisarnica u elektronskoj formi dostavlja predsedniku i sudijama Suda, sekretaru i zameniku sekretara Suda i obrađivačima predmeta, radi informisanja.\nSpajanje ili razdvajanje zahteva iz već obrazovanih predmeta vrši se na osnovu predloga sudije izvestioca.\nIzuzetno od stava 1. ovog člana, predsednik Suda može izvršiti promenu sudije izvestioca u slučaju kada je sudija izvestilac duže vremena odsutan, odnosno kada postoje drugi opravdani razlozi.\nAko postoje uslovi za isključenje ili izuzeće sudije Suda, sudija je dužan da o tome pismeno obavesti predsednika Suda.\nIsključenje ili izuzeće sudije Suda može zahtevati podnosilac ustavne žalbe i žalbe.\nSud odlučuje o ispunjenosti uslova za isključenje ili izuzeće sudije, saglasno članu 8. Zakona, bez učešća u odlučivanju sudije čije isključenje ili izuzeće je traženo.\nKada postoji više predloga, odnosno inicijativa za ocenu ustavnosti istog zakona ili ustavnosti i zakonitosti drugog opšteg akta, Sud će na predlog predsednika Suda odnosno sudije izvestioca, po pravilu, spojiti sve predloge, odnosno inicijative i po njima voditi jedinstven postupak i doneti jednu odluku.\nAko se predlogom, odnosno inicijativom osporava više opštih akata istog ili različitih donosilaca, ili ako različita pravna priroda odnosa uređenih osporenim opštim aktom otežava zajedničko razmatranje i odlučivanje, Sud može razdvojiti postupak po odnosnim opštim aktima, odnosno pravnim pitanjima.\nOdredbe st. 1. i 2. ovog člana shodno se primenjuju i u drugim postupcima pred Sudom.\nRadnje u prethodnom postupku\nU prethodnom postupku se ispituje urednost i dopuštenost podnesaka kojima se pokreće ili inicira postupak pred Sudom, dostavljaju akti o pokretanju postupka, odnosno inicijative na odgovor i mišljenje, prikupljaju potrebni podaci, obaveštenja i dokazi u cilju provere navoda iz inicijative za pokretanje postupka za ocenu ustavnosti ili zakonitosti i preduzimaju druge procesne radnje od značaja za odlučivanje Suda.\nPrethodni postupak vodi sudija izvestilac, kome u vođenju postupka i preduzimanju radnji pomaže obrađivač predmeta.\nPrethodno ispitivanje podneska\nKada su predlog, ustavna žalba, zahtev ili drugi akt kojim se pokreće postupak pred Ustavnim sudom, odnosno inicijativa, nerazumljivi, nepotpuni, ne sadrže podatke neophodne za vođenje postupka ili imaju druge nedostatke koji onemogućavaju postupanje u predmetu, sudija izvestilac će od podnosioca zatražiti da, u roku od 15 dana, otkloni nedostatke i upozoriće ga na posledice propuštanja utvrđene Zakonom.\nAko nedostatak bude otklonjen u ostavljenom roku, kao dan podnošenja akta iz stava 1. ovog člana smatra se dan kada je akt prvi put bio podnet Sudu.\nDostavljanje na odgovor\nAko su ispunjene procesne pretpostavke za pokretanje, odnosno vođenje postupka, sudija izvestilac će, nakon prethodnog ispitivanja podneska, akt kojim se pokreće postupak, odnosno inicijativu dostaviti na odgovor ili mišljenje donosiocu osporenog akta i odrediti rok za davanje odgovora, odnosno mišljenja.\nNa zahtev donosioca osporenog akta, sudija izvestilac može da produži rok za dostavljanje odgovora, odnosno mišljenja, ako za to postoje opravdani razlozi.\nAko odgovor, odnosno mišljenje ne bude dostavljeno u ostavljenom roku, sudija izvestilac može nastaviti postupak.\nPosle ispitivanja predloga, zahteva, drugog akta kojim se pokreće postupak pred Sudom, odnosno inicijative, prijema odgovora, odnosno mišljenja donosioca osporenog akta ili isteka roka za njihovo dostavljanje, kao i prikupljanja potrebnih podataka, obaveštenja i dokumenata od značaja za odlučivanje Suda, sudija izvestilac priprema predlog odluke i dostavlja ga predsedniku Suda, odnosno predsedniku odgovarajućeg veća.\nPredlog odluke iz stava 1. ovog člana, po pravilu, sadrži: naziv, odnosno ime podnosioca; dan prijema zahteva; sadržinu zahteva; sadržinu odredaba opšteg akta čija se ustavnost, odnosno zakonitost osporava, odnosno sadržinu osporenog pojedinačnog akta ili radnje; utvrđeno činjenično i pravno stanje u predmetu; obradu ustavnopravnog pitanja; stručna i druga mišljenja ukoliko su u toku postupka pribavljena i predlog za odlučivanje.\nUz predlog odluke iz stava 1. ovog člana prilaže se: predlog, drugi podnesak kojim se pokreće postupak, odnosno inicijativa; odgovor, odnosno mišljenje donosioca osporenog akta; autentičan tekst osporene odredbe opšteg akta, odnosno osporeni pojedinačni akt; druga pribavljena dokumentacija od značaja za odlučivanje i odredbe akata u odnosu na koje se vrši ocena.\nPredlog odluke ne može se dati na uvid javnosti pre nego što o predlogu bude odlučeno na sednici.\nb) Javna rasprava\nSud u slučajevima predviđenim u članu 37. Zakona održava javnu raspravu.\nJavnu raspravu zakazuje i njom rukovodi predsednik Suda.\nPismeni poziv za javnu raspravu dostavlja se učesnicima u postupku i drugim pozvanim licima, najkasnije osam dana pre održavanja javne rasprave.\nIzuzetno, Sud može odrediti i kraći rok za dostavljanje pismenih poziva.\nU pozivu za javnu raspravu navodi se predmet javne rasprave, datum i mesto održavanja javne rasprave.\nZa javnu raspravu sudija izvestilac priprema referat koji se dostavlja učesnicima u postupku i drugim licima koja su pozvana na javnu raspravu.\nReferat iz stava 2. ovog člana sadrži naročito: sadržinu zahteva iz akta o pokretanju postupka; sadržinu odredbe opšteg akta čija se ustavnost, odnosno zakonitost osporava; ustavnopravna pitanja koja su predmet rasprave; stručna i druga mišljenja ukoliko su u toku postupka pribavljena.\nPredsednik Suda objavljuje predmet javne rasprave i konstatuje prisustvo učesnika u postupku i drugih pozvanih lica, a nakon toga daje reč sudiji izvestiocu.\nNa javnoj raspravi sudija izvestilac izlaže sporna ustavnopravna pitanja u predmetu o kojem se raspravlja, ne iznoseći predlog odluke.\nPosle izlaganja sudije izvestioca, učesnici u postupku iznose i obrazlažu mišljenja i činjenice od interesa za razjašnjenje stanja stvari.\nU toku javne rasprave sudije Suda, bez iznošenja svog mišljenja, mogu postavljati pitanja i tražiti razjašnjenja od učesnika u postupku i drugih pozvanih lica o stvari koja je predmet javne rasprave.\nOdržavanje reda na javnoj raspravi\nO održavanju reda na javnoj raspravi stara se predsednik Suda.\nUčesniku u javnoj raspravi predsednik Suda može, posle opomene, oduzeti reč, odnosno može udaljiti učesnika ili drugo prisutno lice koje ometa red na javnoj raspravi.\nTok javne rasprave se tonski snima, ili se sačinjava drugi odgovarajući zapis o njenom toku.\nv) Sednica Suda\nSazivanje i održavanje sednice\nSednicu Suda saziva predsednik Suda po sopstvenoj inicijativi, po zaključku Suda, na zahtev radnog tela ili najmanje troje sudija Suda.\nSudija koji je sprečen da prisustvuje sednici iz stava 1. ovog člana dužan je da o tome obavesti predsednika Suda i navede razloge sprečenosti.\nPoziv za sednicu Suda, zajedno sa predlogom dnevnog reda, odgovarajućim predlogom odluke, ustavnosudskom dokumentacijom i ostalim radnim materijalima, dostavlja se sudijama Suda u elektronskom obliku, najkasnije pet dana pre održavanja sednice.\nPoziv sa prilozima iz stava 1. ovog člana dostavlja se i sekretaru Suda i državnim službenicima koji obavljaju poslove iz nadležnosti Suda.\nRok iz stava 1. ovog člana može biti kraći u postupku za ocenu ustavnosti zakona pre njegovog proglašenja, postupku odlučivanja o zahtevima za odlaganje stupanja na snagu odluke organa autonomne pokrajine, postupku odlučivanja o izbornim sporovima, postupku odlučivanja o ustavnoj žalbi koja zahteva hitno postupanje Suda i postupku odlučivanja o povredi Ustava od strane predsednika Republike.\nUtvrđivanje i usvajanje dnevnog reda\nPredsednik Suda otvara sednicu Suda i utvrđuje da li je prisutan potreban broj sudija za rad i odlučivanje.\nSudija Suda koji je sprečen da prisustvuje sednici iz stava 1. ovog člana može o predloženom dnevnom redu i predmetu o kome se odlučuje dati pismeno mišljenje koje će biti pročitano na sednici.\nSvaki sudija Suda ima pravo da predloži izmenu dnevnog reda koji je predložen u pozivu za sednicu iz stava 1. ovog člana, uz usmeno obrazloženje predloga, o čemu Sud odlučuje većinom glasova svih sudija.\nO obrazloženom predlogu sudije Suda da se iz predloženog dnevnog reda izostavi predmet u kome je sudija izvestilac, ne veća se i ne glasa, nego se zapisnički utvrđuje da je predmet izostavljen iz dnevnog reda na predlog sudije izvestioca i određuje rok u kojem će se predmet ponovo dostaviti predsedniku Suda radi odlučivanja na sednici Suda.\nDnevni red je usvojen kada se za njega izjasni većina od ukupnog broja sudija Suda.\nIzlaganje sudije izvestioca\nPo usvajanju dnevnog reda, predsednik Suda daje reč sudiji izvestiocu u predmetu da, ako smatra da je potrebno, obrazloži predlog odluke o kome se odlučuje.\nNa sednici Suda sudija izvestilac može dopuniti, odnosno izmeniti predlog odluke.\nPredsednik Suda ima pravo da upozori sudiju na dužinu usmenog izlaganja o predmetu.\nVećanje o predlogu odluke\nNakon izlaganja sudije izvestioca, predsednik Suda otvara većanje o predlogu odluke sudije izvestioca.\nSudija Suda koji je učestvovao u donošenju opšteg ili pojedinačnog akta, odnosno u preduzimanju radnje ili podnošenju inicijative za ocenu ustavnosti ili zakonitosti akta o kojem se u postupku pred Sudom odlučuje, ne učestvuje u većanju o predlogu odluke sudije izvestioca.\nPo završetku većanja, predsednik Suda utvrđuje predloge koji su izneti u toku većanja i poziva sudiju izvestioca da se o njima izjasni.\nPredlog koji sudija izvestilac prihvati smatra se sastavnim delom predloga odluke.\nPo završetku većanja Sud odlučuje glasanjem.\nO svakom predlogu se glasa „za“ ili „protiv“ korišćenjem elektronskog sistema glasanja.\nU slučaju da nije moguće koristiti elektronski sistem glasanja, glasanje o svakom predlogu vrši se dizanjem ruke „za“ ili „protiv“ predloga.\nSud može na predlog predsednika, odnosno sudije Suda odlučiti da se glasa poimeničnim izjašnjavanjem sudija „za“ ili „protiv“ predloga.\nSud donosi odluke većinom glasova svih sudija, osim kad donosi odluku da samostalno pokrene postupak za ocenu ustavnosti i zakonitosti, kada odlučuje dvotrećinskom većinom glasova svih sudija.\nGlasanje o predlogu\nAko je podnet predlog koji se odnosi na rešavanje prethodnog pitanja, prvo se glasa o tom predlogu.\nNa sednici Suda se glasa samo o predlogu odluke sudije izvestioca.\nSudija Suda koji je učestvovao u donošenju opšteg ili pojedinačnog akta, odnosno u preduzimanju radnje ili podnošenju inicijative za ocenu ustavnosti ili zakonitosti akta o kojem se u postupku pred Sudom odlučuje, ne učestvuje u glasanju o predlogu odluke sudije izvestioca.\nGlasanje se, po pravilu, obavlja o predlogu sudije izvestioca u celini. Na predlog sudije izvestioca glasanje se može obaviti i pojedinačno o svim predloženim tačkama u izreci odluke, odnosno o svakoj osporenoj odredbi iz izreke.\nKada se predlog odluke sudije izvestioca ne usvoji, pristupa se izradi novog predloga odluke.\nSud, na obrazložen predlog sudije izvestioca, može odrediti drugog sudiju izvestioca za izradu predloga odluke iz stava 5. ovog člana.\nSudija koji se protivi izreci, delu izreke, ili obrazloženju odluke Suda, ima pravo na izdvojeno mišljenje zasnovano na argumentima koje je izneo u toku većanja o predloženoj odluci.\nIzdvojeno mišljenje iz stava 1. ovog člana sudija je dužan da usmeno najavi na sednici Suda nakon donošenja odluke.\nSudija je dužan da, u roku od sedam dana od dana prijema odluke čiji je tekst utvrđen od strane Redakcione komisije, dostavi predsedniku Suda pismeno obrazloženje izdvojenog mišljenja koje se sa odlukom objavljuje u „Službenom glasniku Republike Srbije“ i biltenu odluka Suda.\nDo dostavljanja pismeno obrazloženog izdvojenog mišljenja, a najkasnije do isteka roka iz stava 3. ovog člana, odluka se ne otprema na objavljivanje.\nAko izdvojeno mišljenje nije dostavljeno predsedniku Suda do isteka roka iz stava 3. ovog člana, odluka se otprema radi objavljivanja, a naknadno dostavljeno izdvojeno mišljenje prilaže se ustavnosudskom predmetu i čini njegov sastavni deo.\nIzdvojeno mišljenje sudije objavljuje se u biltenu odluka Suda u kojoj je objavljena i odluka povodom koje je mišljenje izdvojeno.\nOdredbe st. 1. do 6. ovog člana shodno se primenjuju i na zajedničko izdvojeno mišljenje više sudija.\nPredsednik Suda stara se o održavanju reda na sednici Suda i može da upozori, izrekne opomenu, ili da oduzme reč sudiji koji se u svom izlaganju ne pridržava usvojenog dnevnog reda, odnosno predmeta o kome se veća.\nPredsednik Suda ovlašćen je da prekine ili odloži sednicu iz stava 1. ovog člana ako oceni da je ugrožen nesmetan tok sednice.\nZapisnik sa sednice predstavlja tonski snimak, ili drugi odgovarajući zapis o njenom toku i ishodu.\nIzvod zapisnika sa sednice\nPisani izvod zapisnika sa sednice sadrži naročito: datum održavanja sednice; imena prisutnih i odsutnih sudija Suda i državnih službenika koji po službenoj dužnosti prisustvuju sednici; predmet većanja i glasanja; izreku odluke Suda; po potrebi kratak pregled većanja o predmetu odlučivanja; rezultat glasanja. Kada je odluka Suda doneta većinom glasova, u zapisnik se unosi i ime i prezime sudije sa naznakom da li je glasao „za“ ili „protiv“, odnosno izdvojio mišljenje, kao i ime i prezime sudije koji nije učestvovao u glasanju.\nNacrt izvoda zapisnika priprema sekretar Suda na osnovu tonskog snimka, odnosno zapisa sačinjenog na sednici Suda.\nIzvod zapisnika sa sednice usvaja se, po pravilu, na narednoj sednici Suda, a potpisuju ga predsednik i sekretar Suda.\nO predmetu o kome je odlučeno na sednici Suda sačinjava se poseban zapisnik o donetoj odluci, koji potpisuje obrađivač i ulaže ga u spise predmeta.\ng) Sednica Velikog veća i sednica Malog veća\nPredlog odluke o kojoj se odlučuje\nNa sednici Velikog, odnosno Malog veća, veća se i glasa o predlogu odluke sudije izvestioca koji je član tog veća.\nPredlog odluke u predmetu u kojem je, saglasno članu 41. stav 2. ovog poslovnika, određen za sudiju izvestioca predsednik Suda iznosi na sednicu Prvog velikog veća ako je reč o predmetu sa parnim brojem, a predmete sa neparnim brojem iznosi na sednicu Drugog velikog veća.\nSednici Velikog, odnosno Malog veća može prisustvovati i učestvovati u većanju i sudija koji nije član tog veća.\nZapisnik sa sednice Velikog veća\nZapisnik sa sednice Velikog veća predstavlja tonski snimak, ili drugi odgovarajući zapis o njenom toku i ishodu.\nIzvod zapisnika sa sednice Velikog veća\nPisani izvod zapisnika sa sednice Velikog veća sadrži naročito: datum i vreme održavanja sednice; imena sudija i ime zapisničara, a po potrebi i drugih lica koja prisustvuju sednici; predmet većanja i glasanja; izreku odluke Suda; rezultat glasanja.\nKada odluka nije doneta jednoglasno, u zapisnik se unosi ime i prezime sudije sa naznakom da li je glasao „za“ ili „protiv“.\nNacrt izvoda zapisnika priprema zapisničar.\nIzvod zapisnika iz stava 1. ovog člana usvaja se, po pravilu, na narednoj sednici Velikog veća, a potpisuje ga predsednik Suda.\nO predmetu o kome je odlučeno na sednici Velikog veća sačinjava se poseban zapisnik, koji potpisuje obrađivač predmeta. Zapisnik se ulaže u predmet.\nZapisnik sa sednice Malog veća\nZapisnik sa sednice Malog veća sadrži naročito: datum i vreme održavanja sednice; imena prisutnih sudija i ime zapisničara; predmet većanja i glasanja; odluku Suda; rezultat glasanja.\nKada odluka nije doneta, u zapisnik se unosi ime i prezime sudije sa naznakom da li je glasao „za“ ili „protiv“.\nNacrt zapisnika priprema sekretar Malog veća.\nZapisnik sa sednice usvaja se, po pravilu, na narednoj sednici Malog veća, a potpisuje ga predsednik veća.\nO svakom predmetu o kome je odlučeno na sednici Malog veća sačinjava se poseban zapisnik, koji potpisuju sudije i sekretar Malog veća. Ovaj zapisnik se ulaže u predmet.\nShodna primena odredaba o toku sednice Suda\nOdredbe čl. 53. do 61. ovog poslovnika shodno se primenjuju u postupku na sednici Velikog veća i sednici Malog veća.\n3. Posebne odredbe o pojedinim postupcima\na) Postupak za ocenjivanje ustavnosti ili zakonitosti opštih akata\nSud može po sopstvenoj inicijativi doneti odluku o pokretanju postupka za ocenjivanje ustavnosti ili zakonitosti na obrazloženi predlog predsednika, radnog tela ili sudije Suda.\nObustava izvršenja pojedinačnog akta ili radnje\nU slučaju kada se postupak pokreće predlogom, Sud će o zahtevu za obustavu izvršenja pojedinačnog akta ili radnje koja je preduzeta na osnovu opšteg akta čija se ustavnost ili zakonitost ocenjuje odlučiti u primerenom roku, vodeći računa o razlozima i posledicama koje proizvodi pojedinačni akt ili radnja.\nU toku postupka, a na zahtev donosioca osporenog opšteg akta, Sud može, pre donošenja odluke o ustavnosti ili zakonitosti, zastati sa postupkom i dati mogućnost donosiocu opšteg akta, da u određenom roku otkloni uočene neustavnosti ili nezakonitosti.\nZastoj postupka iz stava 1. ovog člana može trajati najduže šest meseci.\nAko u određenom roku neustavnost ili nezakonitost ne bude otklonjena, Sud će nastaviti postupak.\nUticaj novog akta na tok postupka\nAko donosilac osporenog akta u toku postupka pred Ustavnim sudom donese akt kojim se menja ili stavlja van snage osporeni akt, Sud će obustaviti postupak, osim ako oceni da postupak treba nastaviti radi otklanjanja posledica neustavnosti ili nezakonitosti.\nb) Postupak za ocenu ustavnosti međunarodnih ugovora\nNa postupak ocenjivanja saglasnosti međunarodnih ugovora sa Ustavom shodno se primenjuju odredbe postupka za ocenjivanje ustavnosti zakona utvrđene Zakonom i ovim poslovnikom.\nv) Postupak za ocenu ustavnosti zakona pre njegovog proglašenja\nObaveštavanje predsednika Republike\nPredsednik Suda bez odlaganja obaveštava predsednika Republike o tome da je pokrenut postupak za ocenu ustavnosti zakona pre njegovog proglašenja.\ng) Postupak odlučivanja o odlaganju stupanja na snagu odluke organa autonomne pokrajine\nPredlog za odlaganje stupanja na snagu odluke organa autonomne pokrajine\nO predlogu Vlade da se odloži stupanje na snagu odluke organa autonomne pokrajine, Sud odlučuje u roku od 45 dana od dana prijema predloga.\nAko Sud donese rešenje da se odloži stupanje na snagu osporene odluke organa autonomne pokrajine, odluku o oceni ustavnosti ili zakonitosti osporene odluke Sud donosi, po pravilu, u roku od 60 dana od dana donošenja rešenja.\nd) Postupak po ustavnoj žalbi\nIspitivanje procesnih pretpostavki\nSudija izvestilac utvrđuje da li su ispunjene procesne pretpostavke za postupanje Suda po ustavnoj žalbi.\nUstavna žalba koja ima nedostatke koji onemogućavaju postupanje Suda, a koja je na zahtev sudije izvestioca uređena podneskom predatim po proteku utvrđenog roka za uređenje ustavne žalbe, biće odbačena na osnovu odredbe člana 36. stav 1. tačka 4) Zakona.\nIzuzetno od stava 2. ovog člana, povraćaj u pređašnje stanje zbog propuštanja roka za uređenje ustavne žalbe može se dozvoliti pod uslovima iz člana 84. st. 1. i 2. Zakona.\nAko ne postoje procesne pretpostavke za postupanje po ustavnoj žalbi, sudija izvestilac priprema predlog rešenja o odbacivanju ustavne žalbe i dostavlja ga predsedniku Malog veća radi zakazivanja sednice.\nSudija izvestilac može odlučiti da se ustavna žalba dostavi na odgovor državnom organu, odnosno organizaciji kojoj su poverena javna ovlašćenja, protiv čijeg pojedinačnog akta ili radnje je žalba izjavljena i odrediti rok za dostavljanje odgovora, spisa predmeta, drugih dokaza i obaveštenja neophodnih za odlučivanje.\nAko su ispunjene procesne pretpostavke za vođenje postupka po ustavnoj žalbi, sudija izvestilac priprema predlog odluke koji se dostavlja predsedniku odgovarajućeg odbora za ustavne žalbe.\nRazmatranje ustavne žalbe na odboru\nOdbor za ustavne žalbe može od sudije izvestioca zatražiti da pribavi dodatne podatke i obaveštenja od značaja za odlučivanje o ustavnoj žalbi.\nKad odbor oceni da je u predmetu potpuno razjašnjeno ustavnopravno pitanje, daje pismeno mišljenje o predlogu odluke.\nSudija izvestilac dostavlja predlog odluke, sa mišljenjem odbora i dokumentacijom od značaja za odlučivanje, predsedniku Suda radi odlučivanja na sednici.\nOdlaganje izvršenja pojedinačnog akta ili radnje\nO predlogu podnosioca ustavne žalbe za odlaganje izvršenja pojedinačnog akta ili radnje protiv koga je ustavna žalba izjavljena, Sud će odlučiti u primerenom roku, vodeći računa o razlozima i posledicama koje proizvodi pojedinačni akt ili radnja.\nđ) Postupak po žalbi sudija, javnih tužilaca i zamenika javnih tužilaca\nSud će održati raspravu o osnovanosti razloga za prestanak sudijske ili javnotužilačke dužnosti, odnosno funkcije.\nRaspravi pored podnosioca žalbe i donosioca osporenog akta (učesnici u postupku) mogu prisustvovati akreditovani predstavnici sredstava javnog obaveštavanja i predstavnici stručne javnosti do broja raspoloživih mesta u sali za sednice, a prema redosledu prijavljivanja sekretaru Suda.\nSud može na predlog učesnika u postupku isključiti javnost sa rasprave samo u slučajevima propisanim u članu 3. stav 2. Zakona.\nIsključenje javnosti se ne odnosi na učesnike u postupku i njihove punomoćnike, odnosno ovlašćene predstavnike.\nSud može, po uzimanju izjava od učesnika u postupku, dozvoliti da raspravi sa koje je isključena javnost prisustvuju predstavnici stručne javnosti.\nRaspravom rukovodi predsednik Suda.\nPredsednik Suda otvara raspravu, objavljuje predmet rasprave i saopštava planirano vreme izlaganja učesnika u postupku.\nNakon otvaranja rasprave sudija izvestilac ukratko izlaže sporna pitanja u predmetu o kojem će se raspravljati.\nPredsednik Suda zatim daje reč ovlašćenom predstavniku donosioca osporenog akta, a potom podnosiocu žalbe, odnosno njegovom punomoćniku, uz prethodno upozorenje da se u izlaganju izjašnjavaju samo o spornim pitanjima koja su predmet rasprave. Planirano vreme izlaganja se na zahtev učesnika u postupku može produžiti.\nUčesnici u postupku se izjašnjavaju o spornim pitanjima i okolnostima koje su od značaja za odlučivanje o konkretnim razlozima prestanka dužnosti, odnosno funkcije.\nU toku rasprave sudija Suda može postaviti pitanja i tražiti dodatna objašnjenja od učesnika u postupku o spornim pitanjima i okolnostima od značaja za odlučivanje.\nRaspravu zaključuje predsednik Suda.\ne) Postupak odlučivanja o povredi Ustava od strane predsednika Republike\nSednica za ispitivanje akta o pokretanju postupka\nSednica Suda za utvrđivanje da li je postupak za razrešenje predsednika Republike pokrenut u skladu sa Ustavom i zakonom održaće se u roku od sedam dana od dana prijema akta Narodne skupštine.\nPoziv za sednicu iz stava 1. ovog člana, sa odgovarajućom dokumentacijom, dostavlja se sudijama Suda najkasnije dva dana pre održavanja sednice.\nAko Sud utvrdi da postupak za razrešenje predsednika Republike nije pokrenut u skladu sa Ustavom i zakonom, odbaciće akt Narodne skupštine o pokretanju postupka.\nAko Sud utvrdi da je postupak za razrešenje predsednika Republike pokrenut u skladu sa Ustavom i zakonom, odrediće rok za davanje odgovora predsednika Republike na akt Narodne skupštine.\nPoziv za sednicu na kojoj se raspravlja o povredi Ustava\nPoziv za sednicu na kojoj se raspravlja o povredi Ustava od strane predsednika Republike, sa odgovarajućom dokumentacijom, dostavlja se sudijama Suda, predsedniku Republike i predsedniku Narodne skupštine, najkasnije sedam dana pre održavanja sednice Suda.\nU pozivu iz stava 1. ovog člana učesnici u postupku se upozoravaju da će se sednica održati u njihovom odsustvu, ukoliko sednici ne pristupe bez opravdanog razloga.\nZa sednicu Suda iz stava 1. ovog člana sudija izvestilac priprema referat koji se dostavlja sudijama Suda.\nPo otvaranju sednice i objavljivanju predmeta raspravljanja, predsednik Suda konstatuje da li su pozvana lica prisutna, odnosno da li su uredno pozvana i da li su opravdala izostanak.\nNa sednici Narodnu skupštinu zastupa predsednik Narodne skupštine, a predsednik Republike može imati i punomoćnika.\nU slučaju izostanka sa sednice jednog ili oba učesnika u postupku, Sud će odlučiti da li će se sednica održati ili odložiti.\nPo utvrđivanju uslova za održavanje sednice, predsednik Suda poziva predstavnika Narodne skupštine da izloži razloge za pokretanje postupka za odlučivanje o povredi Ustava od strane predsednika Republike, a zatim poziva predsednika Republike da se izjasni o iznetim razlozima.\nSudije Suda mogu u toku sednice, bez iznošenja svog mišljenja, postavljati pitanja i tražiti razjašnjenja od učesnika u postupku i drugih pozvanih lica o ustavnopravnom pitanju koje je predmet rasprave.\nAko u toku sednice oceni da je potrebno pribaviti dodatne podatke od značaja za odlučivanje u predmetu, predsednik Suda će odložiti sednicu.\nPo okončanju raspravljanja, predsednik Suda poziva predstavnika Narodne skupštine, a zatim i predsednika Republike da daju završnu reč.\nZapisnik sa sednice iz člana 83. ovog poslovnika predstavlja tonski snimak, ili drugi odgovarajući zapis o njenom toku.\nSednica o većanju i glasanju\nPo zaključenju sednice iz člana 83. ovog poslovnika, Sud na sednici veća i glasa o povredi Ustava od strane predsednika Republike.\n4. Odluke Suda\nOblik i sadržina odluke, rešenja i zaključka\nOdluka, rešenje i zaključak Suda sadrži: uvod, izreku i obrazloženje.\nUvod sadrži naziv Suda, odnosno naziv Suda i naziv veća, ime predsednika, odnosno sudije koji je predsedavao sednicom, imena sudija Suda koji su učestvovali u donošenju odluke po azbučnom redu prezimena, ustavni osnov za donošenje odluke, datum održavanja sednice Suda, odnosno sednice veća, i druge podatke zavisno od vrste i predmeta postupka.\nIzreka sadrži odluku Suda, naziv osporenog akta i donosioca akta, datum donošenja i podatke o objavljivanju akta, kao i druge podatke u zavisnosti od vrste i predmeta postupka.\nObrazloženje sadrži zahtev i navode iz podneska kojim je, ili na osnovu koga je pokrenut postupak, navode iz odgovora donosioca osporenog akta, odredbe osporenog akta, pravne propise na kojima se zasniva odluka Suda, razloge za odluku sadržanu u izreci, kao i druge elemente zavisno od predmeta postupka i vrste odluke.\nSud, pored slučajeva utvrđenih Zakonom, zaključkom:\n1) odbacuje akt Narodne skupštine o pokretanju postupka za razrešenje predsednika Republike;\n2) odlučuje o davanju predloga ili obaveštenja Narodnoj skupštini.\nZaključak iz stava 1. tačka 2) ovog člana otpravlja se u obliku pisma koje sadrži obaveštenje o donetom zaključku.\nKada se u jednoj ustavnosudskoj stvari rešava o više pitanja, a samo su neka od njih u dovoljnoj meri raspravljena, Sud može, ako smatra da je to celishodno, doneti odluku samo o tim pitanjima.\nKad Sud u predmetu odlučuje istovremeno o različitim zahtevima o kojima se u smislu čl. 45, 46. i 47. Zakona odlučuje različitim vrstama akata, Sud će odlučiti jednom odlukom, odnosno rešenjem.\n5. Izrada i dostavljanje odluke Suda\nUtvrđivanje konačnog teksta odluke\nRedakciona komisija utvrđuje konačan tekst odluke, u skladu sa članom 34. tačka 1) ovog poslovnika.\nTekst odluke koji je predložio sudija izvestilac dostavlja se Redakcionoj komisiji najkasnije u roku od 15 dana od dana održavanja sednice na kojoj je odlučeno o predmetu.\nPredsednik Redakcione komisije potpisom potvrđuje konačan tekst odluke utvrđen na sednici Redakcione komisije i dostavlja ga na potpis predsedniku Suda.\nKonačan tekst odluke koji Redakciona komisija ne utvrđuje u skladu sa članom 34. tačka 2) ovog poslovnika, potpisom potvrđuje sudija izvestilac.\nPotpisivanje izvornika odluke\nIzvornik odluke donete na sednici Suda potpisuje predsednik Suda, a izvornik odluke donete na sednici veća potpisuje predsednik veća.\nU odsustvu predsednika Suda, odnosno predsednika veća koji je predsedavao sednicom, izvornik odluke potpisuje zamenik predsednika Suda.\nUčesnicima u postupku dostavlja se pismeni otpravak odluke, rešenja i zaključka, koji overava obrađivač predmeta, odnosno ovlašćeni državni službenik, po pravilu, u roku od 30 dana od dana donošenja.\nOdluka Suda kojom je utvrđeno pravo na naknadu nematerijalne ili materijalne štete dostavlja se i organu nadležnom za isplatu.\nAko se odluka ili rešenje Suda, koje je objavljeno u službenom glasilu, iz bilo kog razloga ne može dostaviti učesnicima u postupku, dostavljanje se smatra izvršenim danom objavljivanja.\nOdluka i rešenje za koje Sud odredi da se objavljuje, dostavlja se radi objavljivanja u „Službenom glasniku Republike Srbije“ i u drugom službenom glasilu u kome je objavljen akt o kojem je Sud odlučivao, po pravilu, u roku od 30 dana od dana odlučivanja.\nSkraćivanje imena i naziva\nLično ime fizičkog lica i drugi podaci o ličnosti, odnosno naziv pravnog lica naveden u izvorniku odluke i rešenja Suda, pre objavljivanja u službenom glasilu ili objavljivanja na drugi odgovarajući način, po pravilu se skraćuju i označavaju početnim slovima ličnog imena, odnosno naziva pravnog lica, osim ako je to lice dalo saglasnost za objavljivanje ličnih podataka.\nKada tekst odluke ili rešenja objavljen u službenom glasilu nije saglasan sa izvornikom dostavljenim iz Suda, ispravku daje sekretar Suda.\nIspravka iz stava 1. ovog člana dostavlja se i objavljuje na isti način kao i akt koji se ispravlja.\n6. Preispitivanje donete odluke i pravnog stava\nZahtev za preispitivanje donete odluke\nSud će, na obrazloženi pismeni zahtev predsednika, sudije ili radnog tela Suda, staviti na dnevni red sednice Suda zahtev za preispitivanje donete odluke, rešenja ili zaključka dok ne bude otpravljen.\nIzuzetno od stava 1. ovog člana, Sud može preispitati odluku ili rešenje doneto po ustavnoj žalbi i nakon što je otpravljeno, ako je odluka ili rešenje zasnovano na očiglednoj grešci koja se ne može otkloniti zaključkom o ispravci ili je suprotna važećoj sudskoj praksi Suda.\nO potrebi preispitivanja akta iz st. 1. i 2. ovog člana odlučuje Sud.\nZahtev za preispitivanje ranije zauzetog stava\nSud će, na obrazloženi pismeni zahtev predsednika, sudije ili radnog tela Suda, staviti na dnevni red sednice Suda zahtev za preispitivanje ranije zauzetog stava.\nO zahtevu iz stava 1. ovog člana mišljenje daje nadležno radno telo Suda.\nNa sednici Suda se posebno veća i glasa o potrebi preispitivanja ranije zauzetog stava, uz iznošenje razloga za promenu stava.\nAko se utvrdi da stav Suda izražen u predlogu odluke odstupa od ranije zauzetog stava o istovetnom pitanju, donošenje odluke će se odložiti radi odlučivanja o potrebi preispitivanja ranije zauzetog stava.\nObjavljivanje promene stava\nPromena stava Suda konstatuje se na zapisniku sa sednice Suda.\nPromena stava Suda i razlog za promenu stava navodi se u prvoj odluci, odnosno rešenju Suda u kome je odlučeno u skladu sa novim stavom.\n7. Izvršenje odluka Suda\nObaveštenje o određivanju načina izvršenja\nSud dostavlja podnosiocu zahteva za izvršenje odluke Suda rešenje kojim je odredio način izvršenja te odluke.\nSud na predlog predsednika Suda donosi periodične planove rada Suda i prati njihovo izvršenje.\nPre podnošenja predloga iz stava 1. ovog člana, predsednik Suda pribavlja mišljenje sudija Suda o prioritenom rešavanju predmeta za koje su zaduženi.\nOstvarivanje planova rada Suda se realizuje po redosledu prijema predmeta koji su njime opredeljeni za prioritetno rešavanje.\nIzuzetno od stava 2. ovog člana, na predlog sudije izvestioca, zbog prirode spora ili hitnosti postupanja, predsednik Suda može odobriti prioritetno rešavanje predmeta.\nU slučaju nepostupanja u predmetu koji je opredeljen za prioritetno rešavanje, predsednik Suda može, po prethodno pribavljenom zaključku Suda, preduzeti potrebne mere.\nPredsednik Suda u skladu sa st. 3. i 4. ovog člana određuje i dnevni red za sednice Suda i velikih veća.\nGodišnji pregled rada\nSud, po isteku kalendarske godine, razmatra i usvaja godišnji pregled rada Suda.\nPostupanje sa podnescima za koje Sud nije nadležan\nSud ne odlučuje o podnescima kojima se traže pravni saveti i mišljenja o pojedinim pitanjima, pomoć u ostvarivanju prava i interesa, izjavljuju pritužbe na rad državnih i drugih organa i organizacija, kao i o drugim podnescima kojima se zahteva postupanje Suda po pitanjima koja nisu u njegovoj nadležnosti.\nO nenadležnosti Suda da postupa po podnescima iz stava 1. ovog člana sekretar Suda pismeno obaveštava podnosioca.\nPravila unutrašnjeg reda\nPravila o unutrašnjem redu u Sudu uređuju se aktom Suda.\nPrijem učesnika u postupku\nSud ne vrši prijem učesnika postupka u predmetima u kojima je postupak u toku.\nRadno vreme određuje se odlukom Suda.\nOdlukom sekretara Suda određuje se način evidentiranja prisustva zaposlenih u Sudu u toku i izvan radnog vremena.\nSastanci i savetovanja\nSud može da organizuje sastanke i savetovanja o pitanjima od interesa za ostvarivanje ustavnosti i zakonitosti i za rad Suda.\nNaknada za davanje stručnog mišljenja\nLicu koje na zahtev Suda u toku postupka daje stručno mišljenje, može se odrediti naknada troškova i naknada za učešće u postupku, u skladu sa aktom Suda.\nPostupak izmene i dopune Poslovnika\nPredlog za izmenu i dopunu ovog poslovnika mogu podneti predsednik, sudija ili stalno radno telo Suda.\nPredlog iz stava 1. ovog člana, koji se podnosi u pisanom obliku, sa obrazloženjem, pre razmatranja na sednici Suda, razmatra Komisija za praćenje ostvarivanja ustavnosti i zakonitosti.\nDonošenje opštih akata predviđenih Poslovnikom\nKodeks ponašanja državnih službenika, pravila o unutrašnjem redu, odluka o internoj kontroli izvršenja budžeta i drugi opšti akti Suda predviđeni ovim poslovnikom biće doneti u roku od šest meseci od dana stupanja na snagu ovog poslovnika.\nNastavak rada stalnih radnih tela\nStalna radna tela Suda obrazovana do dana stupanja na snagu ovog poslovnika nastavljaju sa radom, do isteka mandata.\nPrestanak važenja Poslovnika\nDanom stupanja na snagu ovog poslovnika prestaje da važi Poslovnik o radu Ustavnog suda („Službeni glasnik RS“, br. 24/08, 27/08-ispravka i 76/11).\nOvaj poslovnik stupa na snagu osmog dana od dana objavljivanja u „Službenom glasniku Republike Srbije“.\ndr Dragiša B. Slijepčević, s. r.


Osiguranje - Blic Online\nTURBULENCIJE NA TRŽIŠTU SU ŠANSA ZA SRBIJU: Ove godine možemo dostignemo ukupnu premiju osiguranja veću od milijardu evra\nEkonomske prilike u svetu su više nego turbulentne, lanci snabdevanja nisu ni stigli da se „srede“, gužve u lukama ne jenjavaju, a proizvodnje su ponovo počele da iskaču iz pogona zbog rasta novoobolelih. Optimizam nakon popuštanja mera i otkrića vakcine pogurali su značajno tražnju bez adekvatnog odgovora sa strane ponude, piše Svet Osiguranja/Bonitet.\nOSIGURANJE VOĆNJAKA I ZA MANJE OD 10.000 DINARA Imamo samo 15 odsto osiguranih parcela, iako je naknada minimalna u odnosu na dobit\nNa 44. Međunarodnom poljoprivrednom sajmu u Novom Sadu je održana konferencija „Vreme je za sigurnu poljoprivredu” koju je organizovalo Udruženje novinara za poljoprivredu „AGROPRES” .Prema rečima predsednika Udruženja Gorana Đakovića, poljoprivrednici se i dalje nerado odlučuju na osiguranje proizvodnje, piše Politika.\nKompanija „Dunav osiguranje“, učešćem na 88. Međunarodnom sajmu poljoprivrede u Novom Sadu, i ove godine je deo najznačajnijeg agrobiznis događaja, koji je okupio veliki broj poljoprivrednika iz cele Evrope.\nFrancuska "Groupama" preuzela OTP osiguranje\nFrancuska osiguravajuća kuća Groupama preuzela je OTP osiguranje i nakon regulatornog odobrenja počeće sa poslovanjem u Hrvatskoj, javljaju hrvatski mediji.\nSVE O OSIGURANJU VOZILA Za šta vam je neophodno i šta sve pokriva u slučaju udesa. Ipak, ako NEMATE jedan dokument, kazna je i do 50.000 dinara\nSezona godišnjih odmora povećava frekventnost saobraćaja na putevima, a statistika pokazuje da je broj udesa povećan tokom leta. Šta prvo uraditi ako dođe do udesa i od čega vas može zaštiti zakonski obavezno osiguranje?\nOpština Žitište je finansirala premiju osiguranja do 20 hektara kukuruza i suncokreta po jednom gazdinstvu. I pored toga što je ratarima sve bilo besplatno, ostalo je neiskorišćeno osiguranje za oko 600 hektara.\nPored penzionog i zdravstvenog Srbi sada uplaćuju i OSIGURANJE ZA KUĆNE LJUBIMCE, evo koliko košta i koliko ljudi ga uplaćuje\nPored zdravstvenog, penzijskog i osiguranja vozila, svetski trend osiguranja kućnih ljubimaca polako stiže i u Srbiju. Samo prošle godine je ovakvo osiguranje zaključilo oko 200 ljudi, a osiguranje od 12 meseci u proseku će vas koštati oko 15.000 dinara.\nKADA JE RASKID RADNOG ODNOSA USLOV ZA PENZIJU Postoje i izuzeci, a evo kako možete da ostvarite svoje pravo\nIako je u većini slučajeva raskid radnog odnosa uslov za penziju, Zakonom o penzijskom i invalidskom osiguranju predviđeni su i izuzeci, odnosno ne mora baš svaki zaposleni da prekida radni staž da bi se penzionisao.\nBANKROT TURISTIČKIH AGENCIJA Prijavite se što pre za novac od osiguranja - možda ga nema za sve\nKako smo već navikli poslednjih godina, kada dođe vreme za ranije uplaćena letovanja neke agencije bankrotiraju, a nesuđeni putnici izvise za put, a često i novac.\nPostignut dogovor o ODŠTETI zbog blokade SUECKOG KANALA\nPredstavnik vlasnika i osiguravača gigantskog teretnog broda koji je u martu blokirao Suecki kanal izjavio je danas da je postignut načelni sporazum sa upravom ovog plovnog puta u sporu vezanom za obeštećenje.\nIskoristite talas popusta u DDOR osiguranju i sigurni dočekajte leto: Posebni uslovi prilikom zaključivanja kasko i polisa putnog zdravstvenog osiguranja\nNakon po svemu posebne prethodne godine, DDOR osiguranje pripremilo je niz pogodnosti prilikom zaključivanja polisa kasko i putničkog zdravstvenog osiguranja. Na ovaj način će leto početi bezbrižnije, a vreme koje predstoji biti sigurnije, uz polise osiguranja sa popustima čak do 50%.\nŠta ako se u inostranstvu ZARAZITE KORONA VIRUSOM: Doza sigurnosti uz ino obrazac i kovid osiguranje\nGrađani koji turistički putuju u inostranstvo uz pomoć ino obrasca imaju pravo na hitnu medicinsku pomoć, čak i u slučaju zaraze korona virusom. U međuvremenu, i pojedina osiguravajuća društva su zbog aktuelne pandemije uvela u ponudu kovid osiguranje za putnike.\nŽIVOTNO OSIGURANJE U KORONI Rasli i rezultati ali i rizici\nU vreme pandemije kovida-19 životno osiguranje je dobilo na značaju što potvrđuje i podatak da je lane premija životnih osiguranja porasla za čak 4,4 odsto.\nUNOSILI LAŽNE PODATKE Policija pokrenula postupak protiv radnika osiguranja\nPolicijska uprava Gradiška pokrenula je postupak pred banjalučkim tužilaštvom protiv trojice radnika osiguranja.\nKOVID OSIGURANJE ZA CELU PORODICU I VIŠE OD 10.000 DINARA Na more možete bezbrižnije, ali uz polisu koja je skuplja i do 50 odsto\nSezona letnjih odmora se bliži, a građani Srbije uveliko prate informacije o tome gde će ovog leta moći na more. Ipak, uz radost što se situacija sa pandemijom popravlja i što sve više zemalja otvara vrata za naše turiste, mnogi su oprezni i pitaju se kako će izgledati samo putovanje i šta da rade ako se zaraze na letovanju.\nREČ STRUČNJAKA Zašto je važno OSIGURATI poljoprivredne useve?\nProcenjuje se da u Srbiji ima više od 200.000 napuštenih seoskih domaćinstava, a da za bar 50.000 ni vlasnici nisu poznati. U teoriji, mnogo je onih koji bi se vratili na selo, ali je potrebno da imaju stabilnu proizvodnju i sigurne prihode. Osnov za to je osiguranje, jer nam se gotovo svake godine, unazad 15 i više, dešavaju poplave, obilne padavine praćene gradom, periodi dugotrajnih suša. Podsetiću na 2014. godinu, kada je trećina države bila pod vodom, poplavom pogođeno 1,6 miliona ljudi, a šteta dostigla 1,7 milijardi evra. Dve godine kasnije, 2016. najviše poplavljeno je bilo oko 6.000 hektara poljoprivrednog zemljišta, navodi u autorskom tekstu za "Blic Biznis" Duško Jovanović, generalni sekretar Udruženja osiguravača Srbije.\nŽELEO ISKORISTITI OSIGURANJE Lažno prijavio krađu vozila u Prijedoru\nMuškarac čiji su inicijali B.K. iz Zenice osumnjičen je da je lažno prijavio krađu vozila u Prijedoru, saopšteno je danas iz Policijske uprave Prijedor.\nIvana Soković, predsednica IO "Dunav osiguranja": Pandemija kao podsticaj za unapređenje osiguravajućih usluga\nZa nama je poslovna godina koju je obeležila pandemija koronavirusa koja je sa sobom donela neizbežno usporavanje i krizu većine svetskih ekonomija, čak i onih najrazvijenijih, te preokret u mnogim životnim i poslovnim oblastima. I period koji predstoji pun je nepoznanica i neizvesnosti za koje treba imati spreman pravovremen i efikasan odgovor.\nMALINARI TRAŽE POMOĆ KOD OSIGURANJA USEVA Još bez dogovora o uslovima\nČlanovi Asocijacije malinara Srbije nisu sklopili ugovore o osiguranju malinjaka nezadovoljni uslovima koje nude osiguravajuća društva, i očekuju pomoć Narodne banke Srbije (NBS), izjavio je za Tanjug predsednik Asocijacije Dobrivoje Radović.\nISTRAŽUJEMO: RAPIDAN RAST OSIGURANJA ŽIVOTA I ZDRAVLJA Za 10 godina duplirana premija\nBroj zaključenih polisa osiguranja u Srbiji u januaru 2021. godine veći je za skoro 50 odsto, dok je ukupna premija više nego duplirana u odnosu na januar 2011. godine, što pokazuje da je srpsko tržište osiguranja za 10 godina značajno poraslo.\nAKO ŽELITE STAMBENI KREDIT, MORATE KOD LEKARA NA PREGLED Praksa koju su banke u Srbiji odavno uvele\nObavezno životno osiguranje uz stambeni kredit praksa je koju su banke u Srbiji odavno uvele, a mnogi njihovi klijenti se i dalje iznenade kada tokom procedure za kredit budu u obavezi da obave i sistematski pregled.\nStrateška transformacija UNIQA grupe: Nova Uprava UNIQA osiguranja Srbija\nUNIQA Srbija, kao deo UNIQA grupacije prisutne u 18 zemalja i pete na tržištu osiguranja u Srednjoj i Istočnoj Evropi, započela je 1. januara 2021. godine proces strateške transformacije.\n"SVE VIŠE GAZDINSTAVA OSIGURAVA SVOJE USEVE" Brnabić: Država subvencioniše 70 odsto osiguranja\nPremijerka Srbije Ana Brnabić izjavila je juče da u našoj zemlji sve više gazdinstava osigurava svoje useve i da taj broj posebno raste u voćarstvu i povrtarstvu.\n"Nisam bila spremna za posao": ŠOKANTNO PRIZNANJE GLAVNE ORUŽARKE na setu na kojem je Boldvin UBIO SNIMATELJKU, a evo GDE JE ZAPELO sa oružjem


BERZA – Page 21 – Bankar.me\nDecember 13, 2020 BERZA, CRNA GORA, CRNA GORA, SVE VIJESTI 0\nKomisija za tržište kapitala privremeno je zabranila rad investicionom društvu Global broker diler iz Podgorice, kojim godinama gazduju slovenački državljani Peter Drašler i Saša Sajko, koji je izvršni direktor. “Obustava dozvole za rad investicionom društvu Global broker diler počinje 11. decembra”, objavljeno je na sajtu Montenegroberze. Prema nezvaničnim saznanjima iz …\nMontenegroberza: Promet u novembru 418 hiljada – 94,3 odsto manji nego u oktobru\nDecember 11, 2020 BERZA, CRNA GORA, CRNA GORA, SVE VIJESTI 0\nUkupan promet na Montenegroberzi u novembru je iznosio 417,78 hiljada eura i bio je 94,39 odsto manji nego u oktobru.\nMFI Moj kredit emitovala korporativne obveznice na Montenegroberzi\nDecember 9, 2020 BERZA, Članci, CRNA GORA, CRNA GORA, SVE VIJESTI 0\nMikrokreditna finansijska institucija “MOJ KREDIT” iz Podgorice realizovala je prvu emisiju korporativnih obveznica na Montenegroberzi.\nDecember 7, 2020 AZIJA, BERZA, SVE VIJESTI, SVIJET 0\nNa azijskim su berzama u ponedjeljak cijene dionica blago pale, nakon četiri dana rasta, pa su skliznule s najviših nivoa u istoriji, a pale su i cijene nafte.\nDecember 7, 2020 BERZA, Članci, SAD, SVE VIJESTI, SVIJET 0\nDecember 4, 2020 BERZA, Članci, PLANETA, SVE VIJESTI, SVIJET 0\nKompanija Merck je saopštila da je u prvoj polovini četvrtog kvartala prodala svoj udio u kompaniji Moderna.\nPage 21 of 655« First...10«1920212223 » 304050...Last »


RTS :: Dan koji je mirisao na nesreću\nDruštvo Dan koji je mirisao na nesreću\nutorak, 24. jan 2012, 07:44 -> 14:54\nDan koji je mirisao na nesreću\nStjuardesa Vesna Vulović, koja je pre 40 godina preživela pad iz aviona sa deset hiljada metara, u intervjuu danskoj televiziji seća se kobnog 26. januara 1972. godine, ali i svega što je prethodilo i usledilo.\nPosle 40 godina od pada JAT-ovog aviona na letu Kopenhagen–Zagreb, jedina koja je preživela, stjuardesa Vesna Vulović dala je intervju za jednu dansku televiziju.\nVesna Vulović godinama posle nesreće bila je sinonim za "kako preživeti nemoguće" i Ginisov rekorder kao osoba koja je preživela pad sa 10.000 metara bez padobrana.\nDva dana pred godišnjicu nesreće, Vulovićeva se u razgovoru sa danskom ekipom TVDR-a seća kobnog 26. januara 1972. godine, ali i svega što je prethodilo i usledilo.\nTada 22-godišnja devojka, koja je tek osam meseci radila kao stujardesa u JAT-u, greškom je otišla za Kopenhagen, umesto koleginice sa istim imenom.\nU intervjuu danskoj televiziji, priseća se kako je bila srećna, jer nikad do tada nije videla Kopenhagen. Vulovićeva priča i kako je na dan povratka sve mirisalo na nesreću.\n"Sećam se za doručkom da je Ratko Mihić non-stop govorio o svom sinu i o svojoj ćerki, kao da je on jedini otac, kao da niko drugi nema decu. Samo je pričao o svojoj deci, kao da je osećao da ih više neće videti", rekla je Vesna Vulović.\nNačin na koji je jedina od 29 ljudi u avionu ostala živa prepričavan je bezbroj puta. Rep aviona bio je njeno utočište kada se na teritoriji Čehoslovačke, iznad grada Srpska Kamenica, posle eksplozije bombe, avion srušio sa visine od 10.160 metara.\nPosledice pada: fraktura lobanje, obe slomljene noge, tri slomljena pršljena i kao posledica privremena paraliza od struka na dole. Prohodala je posle nekoliko uzastopnih operacija za nekoliko meseci.\n"Uopšte nisam to smatrala kao nekim preokretom u mom životu. Ja sam, jednostavno, čekala kad će doktor doći i reći: 'E, hajde, ti sad ustaješ iz kreveta i ideš", ispričala je Vulovićeva.\nZa poslednjih 40 godina, otkada se nesreća dogodila, Vesna Vulović odbila je mnoge televizije, kao što je britanska televizija Bi-Bi-Si i poznata američka novinarka Opra Vinfri.\nNa razgovor sa danskom ekipom Vesna je pristala, jer za tu zemlju vezuje svoje 22 najlepše godine u životu, jer, kako kaže, posle nesreće nastaje ponor koji traje i danas.\n(utorak, 24. jan 2012, 21:06) - anonymous [neregistrovani]\nSta je sada sa njom?\nGde sada Vesna zivi,ima li penziju,porodicu,kucu i da li je srecna?To teba pitati a ne nagadjati kako je i zasto avion pao.Voleo bih da saznam gde se Vesna sada nalazi jer bih hteo da je jednom posetim,licno vidim ovu herojku, pokloniti joj buket cveca i prijateljski stisnuti ruku.Puno srece i dobrog zdravlja Vesni i ostalima.\n(utorak, 24. jan 2012, 16:50) - Voroncov [neregistrovani]\nHeroj Vesna Vulović\nZašto se polemiše o poznatim srvarima. Pre svega Vesna Vulović je heroj zbog svega što je preživela. U Ginisovoj knjizi rekorda vodi se kao ljudsko biće koje je preživelo pad sa najveće visine. Zašto se prećutkuje da je bombu u avion postavio ustaški terorista. To je do sada objavljeno bezbroj puta. To su isti oni koji su postavljali bombe po beogradskim bioskopima, ubili ambasadora Rolovića, oborili avion itd. Da to danas nije slučajno tabu tema ?\n(utorak, 24. jan 2012, 16:18) - anonymous [neregistrovani]\nko je bre ljudi imao PVO da obara sa 11.000 metara 1972 god. nema sanse.\n(utorak, 24. jan 2012, 16:11) - звонко [neregistrovani]\nкад господ чини чуда он то чини над надуман начин тако да се такви догађаји могу тумачити само и искључиво као воља божија а сам разлог чињења није на нама да тумачимо то зна само господ\n(utorak, 24. jan 2012, 16:08) - Mirko [neregistrovani]\n...su postavile bombu.\n(utorak, 24. jan 2012, 15:58) - anonymous [neregistrovani]\nBombu su postavile ustase.\n(utorak, 24. jan 2012, 15:40) - anonymous [neregistrovani]\nko je postavio bombu?\n(utorak, 24. jan 2012, 15:33) - anonymous [neregistrovani]\nNije greska vec namera teska\nNije bila bomba u pitanju vec je avion "greskom" oboren raketnim sistemom PVO, samo se o tome "zbog bratske ljubavi" malo prica. Zaboravili ste cehoslovacku krizu 1968, kakvi su odnosi istoka i zapada tada vladali i cije PVO jedinice su u Cehoslovackoj bile 1972? A navodna bomba je samo "pranje ruku".\n(utorak, 24. jan 2012, 15:19) - velja [neregistrovani]\nda to je bio teroristicki akt.\n(utorak, 24. jan 2012, 15:06) - anonymous [neregistrovani]\ncekajte ljudi to je bio teroristicki napad ili sta????


TIM SZO STIGAO U STROGO ČUVANU LABORATORIJU U VUHANU: Da li je inficirani laborant zarazio celu planetu? (FOTO) | Najnovije vesti - Srbija danas\n03.02.2021. • 08:38 Tanjug\nTIM SZO STIGAO U STROGO ČUVANU LABORATORIJU U VUHANU: Da li je inficirani laborant zarazio celu planetu? (FOTO)\nTim SZO neće imati kontakt sa lokalnim stanovništvom\nZNATE LI ŠTA JE DAN MRMOTA? Amerikanci tvrde da je čupavi Fil video da li dolazi kraj zime (VIDEO)\nŠOKANTNO OTKRIĆE NAKON POLA GODINE ISTRAŽIVANJA KORONE: Antitela ostaju duže nego što se mislilo!\nNAPAD NA RUSKI KONZULAT U AMERICI: U više navrata bacana farba na fasadu zgrade\nEksperti SZO su proveli tri i po sata u dobro čuvanom Vuhanskom institutu za virologiju, koji je bio centar priča o teorijama zavere, prema kojima je odatle "procureo" kovid i izazvao prvo žarište krajem 2019. godine, preneo je Rojters.\nDa li je virus pobegao iz laboratorije?\nVećina naučnika odbija ovu hipotezu, ali neki spekulišu da se virus pronađen u divljini pojavio u laboratorijskim eksperimentima, kako bi se testirala mogućnost prelaska na čoveka, a onda je "pobegao" iz laboratorije preko inficiranog člana laboratorije.\n- Vrlo interesantno. Mnogo pitanja stoji - rekla je Tea Fišser, danski član tima, preneo je Rojters.\nNeki naučnici su pozvali Kinu da pokaže detalje svih koronavirusa koji su pročavani u laboratoriji, da vide koji najviše odgovara SARS-Cov-2.\n- Raduje me vrlo produktivan dan koji je pred nama, u kojem ćemo se susresti sa ljudima iz Vuhana i pitati ih najvažnija pitanja koja treba da se postave - rekao je drugi član tima, Peter Dažak, koji je predsednik EkoHelt Alijanse.\nlaboratorija u Vuhanu\nTim SZO, koji treba da odradi misiju, poručio je da će njihovim članovima biti limitirane posete koji su organizovali kineski domaćini i neće imati kontakt sa stanovništvom, zbog restriktivnih mera.\nSZO Kina laboratorija Vuhan kovid koronavirus Korona\nSAD REAGOVALE NA IZJAVE DODIKA I IZETBEGOVIĆA: Zapaljiva retorika koja govori o RATU je OPASNA i neprihvatljiva\n21.04.2021. • 15:58\n21.04.2021. • 15:46\n21.04.2021. • 15:43\n"SLEDEĆI PUT OTKIDAM GLAVU!" STRAVIČNE PRETNJE! Nakon JEZIVOG sukoba Maje i Janjuša, nastavlja se HAOS!


Laboratorija CIITLab (Computation Intelligence and Information Technologies Laboratory) se aktivno bavi istraživanjima u različitim oblastima informacionih tehnologija. Jedan deo aktivnosti odnosi se na WEB sistemi za upravljanje sadržajem (Web Content Management Systems), u okviru kojih je razvijen Web sistem za upravljanje sadržajem Centura koji se koristi kao platforma za razvoj specijalizovanih Web aplikacija orijentisanih ka upravljanju sadržajem.\nU okoviru CIITLab laboratorjije posebno je aktivna STG grupa (Spectral Technique Group) koja se bavi razvojem i primenom spektralnih tehnika u logičkm projektovanju i obradi signala. Ova grupa je postigla niz zapaženih rezultata u oblastima razvoja i primene dijagrama odlučivanja. Objavljen je veliki broj naučnih radova i organizovan niz seminara i vorkšopova na temu Computation Intelligence.\nJedan od projekata koji se u okviru CIITLab laboratorije intenzivno razvija od 2001 godine je kompjuterski šahovski program Axon. Najače verzije programa Axon na jednosprocesorskim mašinama su u rangu internacionalnog šahovskog majstora. Paralelni šahovski sistem Achilles, postiže odlične rezultate u mečevima protiv drugih kompjutera, a takođe je učestvovao u nekoliko mečeva protih vrhunskih šahista i potvrdio visoke performanse.\nU oviru CIITLab laboratorije relizovano je više projekata finansiranih od strane Ministarstva za nauku i tehnološki razvoj među kojima su aktuelni projekti:\n1. Spektralne tehnike na konačnim grupama sa primenama u obradi signala i sitema; Br: 144036; Program osnovnih istraživanja; Rukovodilac: Prof. Dr Radomir Stanković.\n2. Kompjuterska simulacija i 3-D modeliranje originalnih patenata Nikole Tesle, Br. 12210, Program tehnološkog razvoja, Rukovodilac: Doc. Vladan Vučković.\nTakođe je realizovano nekoliko međunarodnih projekata iz programa DAAD i TEMPUS, od kojih su aktuelni projekti:\n1. Software Engineering: Education and Research Coorporation; DAAD project in the framework of the Stability Pact for Sout-Eastern Europe; Grantholder: Humboldt University, Berlin, Germany.\n2. Enhancing the quality of distance learning at Western Balkan higher education institutions, 511126-TEMPUS-1-2010-1-RS-TEMPUS-SMGR.\nU okviru laboratorije relizovani su i neki projekti iz oblasti medicinske informatike na osnmovu čega su se stvorili uslovi za formiranje posebne laboratorije za medicinsku informatiku na Elektronskom fakultetu u Nišu koja postoji od 2009 godine.\nLaboratorija je uspostavila intenzivnu međunarodnu saradnju izraženu kroz organizaciju nekoliko letnjih škola iz oblasti Computational Intelligence, kao i više seminara i vorkšopova na kojima je učestvovsao veliki broj stranih profesora. Posebno je značajan međunarodni skup pod naslovom Dyadic and Walsh Analysis, održan na Elektronskom fakultetu 2007 godine, posle kojeg je izdata i monografija pod istim naslovom.\nLaboratorija već nekoliko godina aktivno sarađuje sa firmom ABB Switzerland Ltd na razvoju specijalizovanih aplikacija za upravljanje industrijskim sistemima.\nU poslednjih pet godina publikovano je 7 monografija, 7 poglavlja u drugim monografijama, 4 rada u vrhunskim međunarodnim časopisima 13 u značajnim međunarodnim časopisima i veliki broj radova je prezentovan na naučnim skupovima međunarodnog (30 ) i nacionalnog značaja (26). Takođe u okviru laboratorije je izdato 7 udžbenika i 5 pomoćnih udžbenika. Takođe, odbranjene su dve doktorske disertacije i 5 magistarskih radova.\nCIITLab laboratorija je pokrenula i elektronsko izdavaštvo na Elektronskom fakultetu, u okviru kojeg je objavljeno nekoliko elektronskih publikacija koje su registrovane kod Narodne biblioteke Srbije.\nU okviru CIITLab laboratorije osnovana su i dva studentska kluba namenjena stručnom usavršavanju studenata u oblasti open source tehnologija (Gnu klub) i 3D vizelizacije (3D arheologija)\n2013 Copyright CIITLAB, Faculty of Electronic Engineering, University of Nis


sta piti protiv zatvora lenja creva kefir heljda\n30. novembar, 01:54\nRUSKI LEKAR PODELIO RECEPT KOJI "REŠAVA" ČEST PROBLEM: Glavni sastojak je kefir, jedan od najmoćnijih prirodnih lekova! 0 Podeli Podeli na facebook Podeli na twitter Podeli na viber Pošalji na mail\nKefir je moćan probiotik a može pomoći i kod problema koji pogađa sve koji sede, ali najčešće žene!\nAko često imate probleme s varenjem kao što su gorušica ili gastritis, naročito nakon obilnijih prazničnih obroka, verovatno već znate da postoje prirodni lekovi za stomačne probleme.\nJedan od tih problema smatra se boljkom ljudi koji često sede i češće pogađa žene!\nAkutni zatvor je veoma česta pojava kod savremenog čoveka, a češći je kod žena nego muškaraca.\nMnogi ih nazivaju "lenja creva", ali je problem u tome što ih imaju isključivo ljudi koji mnogo sede, pa je pravilnije reči da je ovo bolest "lenjih ljudi". Međutim, rad za kompjuterom, trudnoće, hemoroidi, uzimanja nekih lekova, loša ishrana, kao i godine dugotrajnog stresa mogu da izazovu zatvor.\nNormalan i poželjan razmak od uzimanja obroka do stolice iznosi od 12 do 48 sati ili do 72 sata. Nervni završeci su ti koji mozgu šalju signal da je crevo puno.\n"Ako nemate stolicu više od tri dana, to nije dobro jer zatvor oštećuje sve organe u telu, izaziva glavobolje i migrenu, nadutost, bolove u stomaku i leđima, kao i nervozu", kaže ruski lekar Genadij Molohov.\nOvaj lekar predlaže jednostavan i proveren recept iz tradicionalne medicine.\nČišćenje organizma treba sprovoditi najmanje jednom u šest meseci, odnosno dva puta godišnje, jer nagomilani toksini mogu da dovedu do različitih bolesti. Česte prehlade, infekcije, umor, pospanost, dekoncentracija, dokaz su prisustva toksina u organizmu, malignih bakterija i drugih ništa manje štetnih materija.\nKašiku heljdinog brašna prelijte čašom kefira (200 ml) i dobro promešajte, a po želji možete zasladiti medom. Uradite to uveče i ostavite u frižideru.\nUjutru pola sata pre jela još jednom promešajte pripremljenu smesu i pojedite je, pa naredna tri sata ne uzimajte ništa od hrane.\nKAKO DA "PREŽIVITE" PRAZNIKE AKO IMATE POREMEĆAJ U ISHRANI: Saveti koji će pomoći u rizičnom periodu godine


MIšljenje: RS u šakama Pavlovića, “Pavgord” traži 75 miliona KM ili “Aluminu”; Zvornički Sud djeluje po principu “Divljeg Zapada”; Vlada RS na koljenima – ASinfo Portal\nMIšljenje: RS u šakama Pavlovića, “Pavgord” traži 75 miliona KM ili “Aluminu”; Zvornički Sud djeluje po principu “Divljeg Zapada”; Vlada RS na koljenima\nPotpuna je neizvjesnost oko nastavka rada “Alumine”; Sve je u rukama zvorničkog Suda, koji se oglasio saopštenjem i javnosti stavio do znanja da nema namjeru odblokirati račun firme, osim ako to ne učini Gordan Pavlović, vlasnik društva “Pavgord”.\nSaopštenje Suda dovelo je do prave konfuzije u javnosti, jer se u njemu uopšte ne pominje Privremena mjera obezbjeđenja, koju je donio Okružni privredni sud u Banjaluci 12.04.2017. godine, odmah nakon što je Sud u Zvorniku blokirao račune.\nOkružni sud u Banjaluci donio je privremenu mjeru obezbjeđenja kojom se zabranjujePavgordu da preduzima radnje naplate po: Ugovoru o zalozi na opštoj imovini, po osnovu kojeg je upisana zaloga A – 20121210-57; Ugovoru o zalozi na pokretnim stvarima, po osnovu kojeg je upisana zaloga A – 20121207-215; Ugovoru o zalozi na udjelima zaključen po osnovu kojeg je upisana zaloga A – 20121210-47, svi zaključeni između Ukio banke i Alumine, te naložio Pavgord-u da obustavi sve radnje preduzete u cilju naplate po ovim Ugovorima o zalozi.\nPrema riječima stručnjaka iz ove oblasti, koje sam konsultovao, Privremenom mjerom je “onemogućeno izvršenje po zalogama koje su osnov izvršnog postupka Osnovog suda u Zvorniku, a koji je rezultovao blokadom računa Alumine, jer su zaloge izgubile dejstvo izvršnosti”!!!\nU vezi sa tim, u skladu sa članom 63 stav 1 Zakona o izvršnom postupku, navode dalje, Sud je bio dužan, po službenoj dužnosti, hitno, da “donese rješenje kojim obustavlja izvršni postupak te da ukine sve do sada sprovedene radnje” u koje spada i blokada računa.\nMeđutim, prema saznanjima, sudija Jelena Todorovoć ovu privremenu mjeru tumači samo kao ograničenje i zabranu za firmu “Pavgord”, ali ne i za Sud!?\nNjeno tumačenje je, najblaže rečeno, skandalozno.\nKada se tumačenje sudije Todorović “prevede” na srpski jezik, praktično glasi – “Pavgordu” je zabranjeno da otme pare sa računa Alumine, ali zato nije zabranjeno Sudu da te pare otme, pa da preda Pavgordu!!!\nDefakto, Sud u Zvorniku funkcioniše po principu Divljeg zapada, razbojnički – otima od “Alumine”, jer mu to navodno “nije zabranjeno”, a potom Sud, a ne “Alumima”, daje pare “Pavgordu, jer to Sudu “nije zabranjeno”.\nNije riječ ni o kakvom pravnom apsurdu, već drskosti koja je direktan udar na BiH/RS.\nPrema mojim saznanjima, podnijeta je krivična prijava protiv sudije Jelene Todorović i predsjednice suda u Zvorniku Slavica Tadić, u kojoj se terete da očigledno i sa namjerom ruše “Aluminu” u korist Gordana Pavlovića i Zorana Stevanovića.\nRiječ je krivičnom djelu Povreda zakona od strane sudije i Nesavjestan rad u službi, za koje je propisana kazna zatvora i do 8 godina.\nKrivičnu prijavu podnijelo je rukovodstvo “Alumine”, ali do njenog rješavanja će proteći “dosta vode”.\nPoseban problem je što, nakon svega viđenog, postoji objektivan rizik da sudija Jelena Todorović, u ponedeljak 24.04.2017. godine naloži bankama da izvrše transfer nekoliko miliona KM sa računa “Alumine”, preko Suda, na račun firme “Pavgord”.\nUkoliko se to desi, “Alumina” ide direktno u stečaj, a radnici na ulicu.\nMoja saznanja dalje kažu da je Gordan Pavlović, vlasnik firme “Pavgord”, napustio Republiku Srpsku prije blokade računa “Alumine”, što dodatno svjedoči o veoma organizovanoj akciji, koja u svojoj suštini znači pokušaj preuzimanja zvorničke firme. I to uz pomoć Suda u Zvorniku.\nPavlović je, kako saznajem, zatražio da mu se isplati 75 miliona KM za njegova ništava potraživanja ili da mu se prizna vlasništvo u “Alumini” u iznosu od 35 posto, što bi mu omogućilo da vrlo lako ovlada ovom firmom.\nFirma “Pavgord” je 154 miliona KM, koliko je navodno, “Ukio banka” potraživala od firme “Birač”, otkupila za 6,5 miliona evra, 20.11.2014.\nRepublika Srpska sada je talac Gordana Pavlovića, a najveći krivac za to su Milorad Dodik i institucije RS, koje nisu rješavale kriminal od milijardu maraka, što su ga počinili Vladimir Romanov i njegovi saradnici u vrijeme dok su gazdovali firmom “Birač”.\nDa je to učinjeno, danas se ne bi došlo do ove situacije.\nOno što posebno zapanjuje je kukavičko saopštenje Vlade RS, kojim se pokušava dodvoriti “Pavgordu”, iz čega se stilče utisak da dio te institucije radi za “Pavgorda”.\n“Vlada Srpske poziva sve aktere, čak i kada su njihovi poslovni interesi suprotstavljeni, na poštovanje zakona i saradnju, kako bi se zaštitilo poslovanje ove kompanije, ali i egzistencija zaposlenih i članova njihovih porodica. Ugrožavanje poslovanja Alumine je nenadoknadiv gubitak za Republiku Srpsku”, navodi se u saopštenju, koje se može razumjeti i kao puzanje pred “Pavgordom”.\nDok Vlada RS puže, niko iz opozicije se ne oglašava po pitanju “Alumine”, što je neshvatljivo. Ili su i oni “u funkciji”!\nPitanje je i zašto niko od nadležnih ništa ne saopštava o prijetnjama likvidacijama, koje su toliko uzele maha, da MUP RS čuva određene funkcionere “Alumine”.\nPropusti Režima, njihova bahatost i sprega sa zločinačkim organizacijama, doveli su ih u poziciju taoca dojučerašnjih partnera i saradnika.\nPavlović se, u slučaju “Alumina”, pokazao jačim od RS; Nije li to najveći poraz ovog entiteta i vladajućeg Režima?!\nIzvor: Blog Slobodana Vaskovica\nЗвиздић: Однос према ММФ-у није упитан


Радионица на платоу Специјалне библиотеке | Јавна установа Специјална библиотека за слијепа и слабовида лица Републике Српске\nRadionica na platou Specijalne biblioteke\nsep 23, 2020 | Događaji\nU sklopu „Dana otvorenih vrata“ u utorak, 22. septembra, na platou Specijalne biblioteke održana je radionica „Igre na visećoj kuglani“.\nRiječ je o dijelu projekta Gradske organizacije slijepih Banjaluka „Skratimo dan“ koja za cilj ima fizičko i psihičko osnaživanje slijepih i slabovidih lica grada Banjaluke u doba pandemije Korona virusa.\nRadionica, prije takmičarskog dijela programa započeta je stihovima Borke Tadić, a nastavljena u veselom tonu aforizmima i dosjetkama rado viđenog gosta, književnika Miladina Berića.\nPrisutni su tako mogli uživati i u kulturnom dijelu programa, ali i u sportskim aktivnostima prilagođenim osobama sa oštećenim vidom.\nPrethodnaU Prnjavoru održane tradicionalne „Večeri poezije“\nSljedećaDan bijelog štapa


Matematička olimpijada: Mladi matematičari dobili priliku – Edukacijski fakultet, Univerzitet u Travniku\nMatematička olimpijada: Mladi matematičari dobili priliku\nZa razvijanje kompetencija u oblasti matematike posebno je važna rana identifikacija, poticaj i ohrabrenje u radu, suočavanje s kreativnim izazovima te kontakti s učenicima sa sličnim sklonostima.\nSvaka zemlja nastoji kroz organizaciju svog obrazovanja osigurati uslove da takve potencijalne mogućnosti postanu i stvarne. Jedan od načina da se to ostvari je kroz razna takmičenja u matematici, kojima sposobni i vrijedni učenici stiču mogućnost da se istaknu među svojim kolegama. Time se razvija zdrav takmičarski duh.\nJasno je da takva aktivnost spada u one od posebnog društvenog interesa. Cilj matematičkih takmičenja nije, razumije se, da dobijemo samo dobre matematičare. Radne navike stečene kroz takmičenja, sistematičnost u radu, upornost i kritičnost bit će mladom čovjeku od koristi u budućem zanimanju, svejedno kojem.\nUpravo takvu jednu priliku pruža Matematička olimpijada Srednje/Središnje Bosne.\nSastanak Kluba matematičara EFT i FTS, tj. Organizacionog odbora Olimpijade baš na tu temu održan je 12.3.2019. godine u prostorijama Edukacijskog fakulteta i Fakulteta za tehničke studije sa početkom u 14.45h, te je donešen plan organizacije cjelokupnog projekta.\nOrganizacioni odbor je na ovom sastanku izvršio podjelu obaveza, te aktivno krenuo u pripremne aktivnosti.\nBy Erika Hadzimahmutovic|2019-03-14T12:36:17+00:0014 Marta, 2019|Vijesti FRONT 2017|Komentari isključeni za Matematička olimpijada: Mladi matematičari dobili priliku


Napetost i emocije u Long Beachu | Renault novosti\nAutomobilski sport April 6, 2015\nNapetost i emocije u Long Beachu\nŠesta trka prvenstva Formule E održana je na uličnoj trkačkoj stazi Long Beach u Kaliforniji koja je ujedno bila i poslednja u američkom delu sezone. Vozači su na obali Tihog okeana u Spark-Renault SRT01_E bolidima na isključivo električni pogon odigrali nikad viđenu predstavu pa su postavljeni novi rekordi u kvalifikacijama i najbržem krugu trke. Trideset i pet godina nakon pobede u trci Formule 1 u Long Beachu, kroz cilj je prvi prošao Nelson Piquet (China Racing), a sledili su ga Jean-Eric Vergne (Andretti) i Lucas di Grassi (Audi Sport Abt).\nOve subote je u Kaliforniji, jednoj od vodećih saveznih država SAD-a u području inovacija i alternativnih izvora energije, završen američki deo prvenstva Formule E. Uprkos pripremama za oslobađanje takmičenja koje će u predstojećoj sezoni dati novi ritam formuli, Renault Sport ponovo je dokazao kvalitet uloženog rada u bolid Spark-Renault SRT_01E. Bolidi, konstruirani pod nadzorom francuske marke, na neravnoj stazi su se iskazali svojim izuzetnim performansama. Sébastien Buemi (e.dams-Renault) u kvalifikacijama osvojio je prvo startno mesto, a zatim je kažnjen zbog premašivanja propisanih energetskih ograničenja. Tako je na čelo došao Daniel Abt (Audi Sport Abt) koji je s prosečnom brzinom od 134,7 km/h u svojom najbržem krugu postigao novi rekord prvenstva. Treći je na startu bio Nelson Piquet koji je u prvoj krivini izbio na prvo mesto. Uprkos dvema intervencijama sigurnosnog automobila, Brazilac je vodjstvo zadržao sve do kraja trke, osim kad je pri zameni bolida nakratko vodjstvo preuzeo Bruno Senna (Mahindra Racing). Iza vodećeg bolida odvijale su se napete borbe u kojima je Jean-Eric Vergne iskoristio zaustavljanja u boksu i tako prestigao Daniela Abta kažnjenog zbog prevelike potrošnje energije. Nelson Piquet je tako već šesti pobednik u šest trka. Na pobedničkom postolju pridružili su mu se Jean-Eric Vergne i Lucas di Grassi. Di Grassi je zahvaljujući trećem mestu ponovno preuzeo vodjstvo u ukupnom poretku sa samo jednim bodom prednosti pred pobednikom ove trke. U poretku tima na prvom je mestu još uvek e.dams-Renault. Pre glavne trke veliki je broj posetioca došao na susret sa vozačima koji su delili autograme. Pritom se Jennifer Nunez iz Millikin High School upisala u istoriju kao prva pobednica trke srednjoškolaca Formula E School Series. U toj je trci prestigla konkurente iz pet drugih škola iz Long Beacha i Santa Barbare. Prvenstvo Formule E se iz američkog dela sada seli preko Atlantskog okeana u Evropu. Naredna trka prve sezone održa će se 9. maja u Monaku.\nJean-Pascal Dauce, direktor za automobilizam odeljenja Renault Sport Technologies izjavio je: „Organizacija je bila na vrlo visokom nivou. Bilo je mnogo gledaoca i na tribinama i u izložbenom prostoru eVillage! U tom smo lepom trkačkom ugođaju gledali napetu trku punu izuzetnih borbi i preticanja. Pouzdanost je i ovaj put bila dobra, zbog čega smo u Renault Sportu posebno zadovoljni. Čestitamo Nelsonu Piquetu na pobedi! Pomalo smo razočarani našim partnerima, timom e.dams-Renault. Izvor poteškoća zbog kojih je Sébastien kažnjen tek moramo otkriti, ali to je svakako dokaz da je svim vozačima i timovima ponuđena jednaka i poštena tehnička podrška. Nico (Prost) se u prvom bolidu nije osećao najbolje, a zatim je smatrao da se dao uhvatiti u zamku sudara s Jérômom d’Ambrosiom, koji je morao obaviti kazneni prolaz kroz boksove.”\nRezultati trke za ePrix Long Beach:\n1. Nelson Piquet (China Racing) 39 krugova\n2. Jean-Eric Vergne (Andretti) + 1,705 s\n3. Lucas di Grassi (Audi Sport ABT) + 2,994 s\n4. Sébastien Buemi (e.dams-Renault) + 3,518 s\n5. Bruno Senna (Mahindra Racing) + 8,844 s\n6. Jérôme d’Ambrosio (Dragon Racing) + 13,460 s\n7. Antonio Felix da Costa (Amlin Aguri) + 16,171 s\n8. Jaime Alguersuari (Virgin Racing) + 17,975 s\n9. Loïc Duval (Dragon Racing) + 18,436 s\n10. Stéphane Sarrazin (Venturi) + 20,418 s\nNajbrži krug utrke: Nicolas Prost (e.dams-Renault) 58,973 s\n1. Lucas di Grassi (Audi Sport Abt) 75 bodova\n7. Jérôme d’Ambrosio (Dragon Racing) 42\nUkupni poredak u prvenstvu timova:\n1. e.dams-Renault 124 boda\n4. Andretti 80\n6. Dragon Racing 66\n7. Amlin Aguri 46\n9. Trulli 12\n10. Venturi 9\nRaspored trka prvenstva Formule E u sezoni 2014. – 2015.:\n22. novembra 2014. Putrajaya, Malezija\nPrethodna vestIzveštaj o trci Za veliku nagradu Malezije\nSledeća vestIzveštaj o trci za Veliku nagradu Kine\nIzveštaj o trci za Veliku nagradu Austrije\nSlikovita štajerska brda u okolini Spielberga poslužila su kao prekrasna pozornica za osmu trku ovogodišnjeg prvenstva Formule 1, za Veliku nagradu Austrije. Tekuća Staza…


Nakon osvajanja Vimbldona Novak Đoković je već danas napustio London i vratio se na naše prostore.\nSutra bi trebalo da najbolji teniser sveta bude u Beogradu, a danas je posetio Crnu Goru zbog veoma bitnog razloga.\nĐoković je bio na ostrvu Sveti Stefan gde se pre ravno sedam godina venčao sa današnjom suprugom Jelenom.\nPrema saznanjima "Vijesti", Novak je kolima došao do samog ulaza na ostrvo, a zatim ušao u crkvu gde se venčao pre sedam godina i tamo zapalio sveću.\nĐoković je dan uoči finala Vimbldona objavio fotografiju sa svojom suprugom i čestitao joj godišnjicu braka.\nSUZE JELENA DOKIĆ NA TELEVIZIJI Srpska teniserka neprepoznatljiva, uz knedlu u grlu: Raspašću se /VIDEO/


Vujošević: "Nisam upoznao goreg čoveka od Čovića!" - Sportske.net\nVujošević: "Nisam upoznao goreg čoveka od Čovića!"\nTrener Partizana Duško Vujošević pohvalio je karakter svoje ekipe nakon osvojene titule u domaćoj ligi a onda se osvrnuo i na svoj odnos sa Nebojšom Čovićem istakavši da u životu nije upoznao goru osobu.\nTrener košarkaša Partizana Duško Vujošević rekao je večeras da je srećan zbog osvojene titule i zahvalio se svojim igračima na svemu što su iždržali ove sezone.\n"Veoma sam srećan znog osvojene titule iako je najznačajnija ove godine bila Jadranska liga koja je obezbeđivala plasman u Evroligu. Svaka čast ovim momcima što su izdržali sve što su izdržali. Nije lako podneti jake treninge, neredovne plate, štampu koja je okrenuta protiv Partizana", rekao je Vujošević na konferenciji za novinare.\nKošarkaši Partizana osvojili su večeras titulu prvaka države pošto su u četvrtoj utakmici finalne serije savladali Crvenu zvezdu sa 68:52.\nVujošević je kazao da su njegov tim svi pritisci samo ojačali i kod igrača izazvali jaču želju i inat. Kao i prethodnih dana, najveći deo konferencije za novinare Vujošević je posvetio priči o Nebojši Čoviću.\n"Cela sezona je protekla u jednoj atmosferi linča i ogromne napetosti između Zvezde i Partizana, koja je prikazana kao odnos mene i Čovića. Čović nam je puno pomogao. Hteli smo da dovedemo Eltona Brauna. Čudno mi je bilo kako ne može da nađe ugovor u Turskoj i hoće da dođe u Srbiju. Mi smo odustali, a oni su napravli priču da je to prva ponuda Zvezde", rekao je Vujošević.\nOn je kazao da je teško da u Zvezdi radi trener sa autoritetom, kada je Čović, kako je rekao, "komandant".\n"Teško je imati trenera sa autoritetom gde je Čović komandant. Njemu je žao što nije prvi čovek Srbije. On na konferenciji stvara preduslov za prekid utakmice. Da napravi priču da je Zvezda pokradena. Ta tenzija dovodi do rekacije navijača. Imam pretnje smrću i to policija zna", rekao je trener Partizana.\nVujošević je rekao da je Nebojša Čović najgori čovek kojeg je ikad upoznao.\n"Čović je najgori čovek kojeg sam u životu upoznao. Na Kosovu ima krivičnu prijavu, digao je kredit od Agrobanke. Sad on treba da drži moralne lekcije. Znate da ga zovu mafijaška pudlica. I na štiklama može da me uhvati za kolena, e, sad može da me uhvati za kolena", rekao je Vujošević.


GASNI MANEVAR ANGELE MERKEL: Nemačka kancelarka u Berlinu podržala "Južni koridor" | Novosti.RS\nGASNI MANEVAR ANGELE MERKEL: Nemačka kancelarka u Berlinu podržala Južni koridor\n27. 08. 2018. u 12:28\nNemačka kancelarka u Tbilisiju / Foto AP\nNemačka kancelarka Angela Merkel napravila je minulog vikenda, tokom posete Azerbejdžanu, veliki "gasni manevar"\nNEMAČKA kancelarka Angela Merkel napravila je minulog vikenda, tokom posete Azerbejdžanu, veliki "gasni manevar". Ona je kao lider ne samo Nemačke već i EU, podržala projekt "Južnog gasnog koridora" kojim će se zemlje južne Evrope snabdevati "plavim gorivom" iz Azerbejdžana. Jednog dana tim koridorom bi trebalo da teče i gas iz Turkmenistana i Irana. Taj projekt koštaće oko 40 milijardi dolara.\nMerkelova je u Bakuu kazala da taj gasovod omogućava račvanje pravaca dotoka gasa u Evropu. Njime se smanjuje energetska zavisnost Starog kontinenta od Rusije. Gasni eksperti tumače ovu izjavu i kao nastojanje da šefica iz Berlina zaštiti svoje velike gasne kompanije, kojima Vašington preti sankcijama zbog učešća u projektu "Severni tok 2".\nPROČITAJTE JOŠ: Angela Merkel ostaje u igri\nI u Bakuu je Merkelova istakla da Nemačka neće odustati od "Severnog toka 2", jer je to komercijalni projekat, ali je dodala da insistira da se ostvari Putinovo obećanje da će se i ubuduće koristiti ukrajinski gasovod.\nNa zajedničkoj pres-konferenciji nemačke kancelarke i predsednika Azerbejdžana, Angela Merkel je rekla da je u tom regionu Baku glavni nemački trgovinski partner. - Uskoro bi trebalo da završimo pregovore i potpišemo novi dogovor o strateškom partnerstvu sa EU. Ti pregovori su počeli 2016. godine, a novi dogovor trebalo bi da zameni onaj koji je bio potpisan 1996. godine - kazao je azerbejdžanski predsednik Ilham Alijev.\nPROČITAJTE JOŠ: Skoro polovina Nemaca želi da se Angela Merkel povuče\nNE GLEDAJTE PREKO NjIVA... TOKOM boravka u Gruziji, Angela Merkel je posetila jedno selo odakle se vidi ruska vojna baza u Južnoj Osetiji. Domaćini su joj dali dvogled kojim je gledala rusku bazu. Na to je reagovao predsednik Južne Osetije Anatolij Bibilov, koji je pozvao Merkelovu da poseti Južnu Osetiju. - Dođite na vrata, nemojte da gledate Južnu Osetiju dvogledom preko njiva - poručio je Bibilov. Rusija je priznala suverenitet Južne Osetije i Abhazije posle napada Gruzije u avgustu 2008. godine.\nDobro je poznato da bi sa prestankom snabdevanja ruskim gasom, sistem cevovoda kroz Ukrajinu postao bukvalno staro gvožđe. Na tranzitu gasa, Ukrajina godišnje zarađuje najmanje dve milijarde dolara. U "Gaspromu" objašnjavaju da će ukrajinski gasovod i dalje upotrebljavati ako Kijev povuče tužbe protiv ruskog gasnog giganta.\nOsim u Azerbejdžanu, nemačka kancelarka boravila je i u Gruziji i Jermeniji. U Tbilisiju je, između ostalog, dogovoren nemački kredit od 150 miliona evra za gradnju podzemnog gasnog skladišta. Merkelova je još jednom ponovila da Nemačka podržava teritorijalnu celovitost Gruzije i traži povlačenje Rusa iz svojih baza u Južnoj Osetiji i Abhaziji.\nU Jermeniji je zabeležen tek protokolarni susret sa novim premijerom Nikolom Pašinjanom. Nikakvi konkretni dogovori nisu postignuti. Merkelova je pohvalila Jermeniju kao zemlju koja dokazuje da se može istovremeno uspešno sarađivati i sa Rusijom i sa EU. Ponudila je da, ako treba, Nemačka bude posrednik u pregovorima između Jermena i Azerbejdžanaca oko Nagornog Karabaha.